title: Sintaštan kulttuuri

text: Metallituotannon perusta ovat malmiesiintymät, joista malmia louhitaan tai kaivetaan. Alueelta tunnetaan useita muinaisia malmioita, jotka ovat luonteeltaan kallioperän maanpinnalle asti ulottuvia kalliopaljastumia. Niiden ympäriltä on kaivettu maata pois ja kalliosta irrotettuja kiviä löytyy edelleen kaivantojen lähettyviltä. Tällaisesta kaivanteesta on hankala määrittää, oliko se olemassa jo Sintaštan kulttuurin aikana, sillä kaikki nuorempi louhinta on hävittänyt vanhemmat työn jäljet pois ja on tiedossa, että samoja kaivantoja olisi hyödynnetty myöhemminkin. Lisäksi linnoitukset ovat sijainneet kaukanakin lähimmältä tunnetulta kaivannolta, mikä voi johtua siitä, ettei niitä ole vielä kaikkia löydetty. Toisaalta linnoituksille oli ehkä tärkeämpää sijaita joen varrella aron kuivassa ympäristössä. On arvioitu, että esimerkiksi Vorovskaja Yaman kaivannosta, joka sijaitsee kaikkein lähinnä sintaštalaisia linnoituksia, olisi louhittu yhteensä 6 000 tonnia malmia, minkä kuparipitoisuus on ollut 2–3 %. On kuitenkin epävarmaa, käyttivätkö sintaštalaiset kaiken tämän malmin vai jakaantuiko louhinta myös muille aikakausille. Se selvinnee metallianalyyseissä, joita on alettu tekemään löydetyistä esineistä, sillä kunkin malmion malmissa esiintyy erilaisia metalleja erilaisina pitoisuuksina. Sintaštalaisten käyttämät esineet on valmistettu puhtaasta kuparista, arseenisesta kuparista (alle 1 % arseenia), arseenipronssista (1–4 % arseenia) ja tinapronssista (1–7 % tinaa). Tinapronssia on käytetty lähinnä esineiden ornamenteissa ja pinnoitteena. Uralvuoristosta ei löydy tinaa, mitä tarvitaan tinapronssin valmistuksessa, joten sitä on täytynyt hankkia kaukokaupalla. On vielä pohdinnan alla, missä suhteessa seppien käyttämä metalli on peräisin omista kaivannoista ja kaukokaupan välityksellä.


title: Sintaštan kulttuuri

text: Kuparia esiintyy Uralvuoristossa monenlaisessa muodossa. Löydetyt kaivannot ovat hyödyntäneet ultramafisia syväkiviä ja serpentiiniä, jotka ovat kuparista rikkaita malmeja. Uralvuoristossa on olemassa muitakin kuparimineraaleja, joita myös esiintyy rikkaissa malmioissa. Näiden malmioiden hyödyntämisestä ei ole toistaiseksi löytynyt todisteita. Saattaa olla, etteivät sintaštalaiset vielä osanneet hyödyntää niitä tai eivät edes tunteneet niitä. Toisaalta sintaštalaisten kuparituotanto on saattanut olla niin pientä, että vain lähellä olevia esiintymiä olisi hyödynnetty.


title: Sintaštan kulttuuri

text: Kuparin kemiallinen puhdistaminen malmista on vaatinut paljon resursseja ja metalliesineiden tuotantoketjussa on seppien lisäksi ollut mukana runsaasti väkeä. On arvioitu, että viiden kilogramman puhtaan kuparin tuottaminen on vaatinut pasutuksessa 100 kilogrammaa puuhiiltä. Tämän määrän tuottamiseksi on pitänyt polttaa 700 kilogrammaa puuta. Puuhiilen tuotanto on todennäköisesti sijainnut puiden luona vuoristossa ja hiili on valmistamisen jälkeen kuljetettu rattailla linnoituksien luokse. Siellä suoritettiin kuparin pelkistys malmista ja siellä valmistettiin metalliesineet valamalla, takomalla ja hoimalla.


title: Sintaštan kulttuuri

text: Arkeologiset esinelöydöt, joita on tähän asti tehty (2018) ympäröivillä andronovolaisilla ja lähialueen sintaštalaisilla asuinpaikoilla, eivät osoita kohti tiettyä etnistä ryhmää. On melko laaja yksimielisyys siitä, että sintaštalaiset olivat indoeurooppalaisia, mutta sitä ei tiedetä varmasti, olivatko sintaštalaiset indo-iranilaisia tai jopa iranilaisia. Arkeologisten todisteiden puuttuessa on kirjahyllystä otettu esille Rigvedan ja Avestan muinaisia tekstejä ja niistä on etsitty yhtymäkohtia arkeologisiin löytöihin. Sieltä on nostettu esille kuvauksia uskonnollisista rituaaleista, jotka muistuttavat niitä havaintoja, joita on tehty kalmistoista. Nämä eivät kuitenkaan ole riittäviä todisteita sintaštalaisten iranilaisuudesta tai arjalaisuudesta, joten tutkijoilla on vielä paljon löydettävää ennen sitä. Venäläisessä historiantutkimuksissa kieli- ja etnisyyskysymykset seikat ovat olleet jatkuvasti esillä ja ovat sitä varmasti jatkossakin.


title: Sintaštan kulttuuri

text: Kalmistojen hyvin säilyneistä luurangoista teetetyt mittaukset ja pääkalloista teetetyt kasvojen rekonstruktiot viittaisivat sekaväestöön. Vainajien luurangoista on tunnistettu kaukasidisia, europidisia ja uraloidisia piirteitä, vaikka tällainen jaottelu on nykyään vanhanaikaista antropologiaa. Paleogeneettiset tutkimukset sintaštalaisista vainajista, joita on julkaistu vuoden 2015 jälkeen, johtivat alustavaan päätelmään heidän alkuperästään. Heillä on eniten yhteistä etelä- ja keskieurooppalaisten pronssikautisten ihmisten kanssa. Balkanilta alkanut muuttoliike vei kohti aron harvaan asuttuja alueita, missä paimen- ja viljelyelinkeinoilla oli kuivuudesta huolimatta hyviä toimintamahdollisuuksia.


title: Hiten

text: Hiten on ISASksen rakentama avaruusluotain. Se oli Japanin ensimmäinen kuuluotain. Se laukaistiin 24. tammikuuta 1990. Kun se meni Kuun ohi ensimmäisen kerran, se päästi irti pienen luotaimen, Hagoromon.


title: Fazerin kukko

text: Fazerin kukko on Björn Weckströmin luoma veistos. Veistoksen tilasi Fazer, yhtiön 100-vuotisjuhlan kunniaksi.


title: Paavo Korhonen (päätoimittaja)

text: Paavo Tapani Korhonen (6. tammikuuta 1922 Viipuri – 20. syyskuuta 2018 Helsinki) oli suomalainen päätoimittaja. Hän oli Pellervo-lehden päätoimittaja ja sai tiedonjulkistamispalkinnon 1978 lehden työryhmän jäsenenä.


title: Tomas Roslin

text: Tomas Roslin (s. 6. joulukuuta 1969 Turku) on suomalainen ekologi ja professori. Hän toimii hyönteisekologian professorina Ruotsin maatalousyliopistossa (SLU). Roslin keskittyy tutkimuksessaan lajienvälisiin vuorovaikutussuhteisiin, erityisesti ekologisten vuorovaikutusverkostojen (esim. ravintoverkkojen) rakenteeseen ja toimintaan.


title: Tomas Roslin

text:
Tomas Roslin kirjoitti ylioppilaaksi vuonna 1988 Gymnasiet Lärkanista kuudella laudaturilla. Hän valmistui Helsingin yliopistosta filosofian maisteriksi 1994 ja filosofian tohtoriksi 1999. Väitöskirjansa hän laati akatemiaprofessori Ilkka Hanskin ohjauksessa. Roslinin väitöskirjatyö käsitteli lantakuoriaisten yhteisöekologiaa ja maatalouden muutosten kuvastumista lajien taantumisessa. Hänen muita tutkimuskohteitaan ovat muun muassa tammet ("Quercus robur") ja niiden hyönteiset, sekä arktiset lajit.
Roslin on väitöksensä jälkeen toiminut tutkijatohtorina Albertan yliopistossa Kanadassa sekä tutkijana ja ryhmänjohtajana ensin Metapopulaatiobiologian tutkimusryhmässä Helsingin yliopiston bio- ja ympäristötieteiden laitoksella, sitten Helsingin yliopiston maataloustieteiden laitoksella. Vuosina 2005–2010 hän toimi Suomen Akatemian akatemiatutkijana, vuosina 2010-2015 agroekologian yliopistonlehtorina. Roslin sai vuonna 2005 Suomen Akatemian tunnustuspalkinnon tutkimusansioistaan, erityisesti nk. kansalaistieteen-lähestymistavan käytöstä tieteen jalkauttamisessa.


title: Tomas Roslin

text: Vuodesta 2015 Roslin on toiminut hyönteisekologian vakinaisena professorina Ruotsin maatalousyliopistossa.. Ruotsin viran ohella hän johtaa myös suomalaista tutkimusryhmää Helsingin yliopistossa.


title: Tomas Roslin

text: Luonnossa lajit kytkeytyvät toisiinsa elollisten vuorovaikutusten kautta. Näistä kenties tunnetuimmat ovat antagonistiset peto-saalissuhteet, jotka yhdistävät lajeja ravintoverkoiksi. Yhtä lailla lajipareja voi kuitenkin yhdistää molempia hyödyntävät mutualistiset vuorovaikutukset (esim. kasvi-pölyttäjäverkot), kilpailusuhteet yms. Roslin on selvittänyt, miten erilaiset vuorovaikutustyypit yhdistävät lajeja nk. metaverkostoiksi, miten nämä verkostot ovat rakentuneet, miten ne kehittyvät ja miten ympäristönmuutos vaikuttaa niihin. Kohteinaan hän on usein käyttänyt arktisia eliöyhteisöjä, erityisesti Koillis-Grönlannissa. Näillä pohjoisilla alueilla lajien niukkuus tekee niiden vuorovaikutusverkoista suhteellisen helposti lähestyttäviä. Vuorovaikutusten havaistemiseen ja mittaamiseen Roslin on erityisesti kehittänyt ja käyttänyt DNA-pohjaisia menetelmiä. Roslinin tutkimuksella on huomattavaa merkitystä sen ymmärtämisessä, miten ympäristön muuttuminen ja erityisesti ilmastonmuutos vaikuttaa eliöyhteisöjen rakenteeseen ja toimintaan.


title: Armas Sandelin

text: Jaakko Armas Sandelin (25. heinäkuuta 1890 Lohtaja – 24. marraskuuta 1959 Kokkola) oli suomalainen lehtori ja oppikirjan tekijä.


title: Armas Sandelin

text: Sandelinin vanhemmat olivat opettaja, Getan kirkkoherra Johan Fredrik Sandelin (1862–1950) ja Lydia Josefina Sandelin (1866–1938). Hän oli naimisissa vuodesta 1917 Elsa Vuorelan (1894–1977) kanssa.


title: Armas Sandelin

text: Sandelin oli opettajana Hangon suomalaisessa yhteiskoulussa ja toimi Hangon Sanomien pääyoimittajana 1931–1940.


title: Olavi Piha

text: Kaarlo Olavi Piha (13. heinäkuuta 1911 Dioride,  Michigan, Yhdysvallat – 11. syyskuuta 1995 Seinäjoki) oli juristi, kaupunkineuvos, Suolahden ja Seinäjoen kauppalanjohtaja ja Seinäjoen ensimmäinen kaupunginjohtaja.


title: Olavi Piha

text: Olavi Pihan vanhemmat olivat kauppias Iisakki Felix Piha ja Katri Sofia Kasari ja puoliso vuodesta 1943 Liisa Kyllikki Korhonen. Piha tuli ylioppilaaksi 1931 ja suoritti ylemmän oikeustutkinnon 1940, varatuomarin arvon hän sai 1944. Piha toimi Seinäjoen kansanhuoltopiirin piiritarkastajana 1940–1946, Jyväskylän kaupunginsihteerinä 1946–1948, Suolahden kauppalanjohtajana 1948–1955, Seinäjoen kauppalanjohtajana 1955–1959 ja Seinäjoen kaupunginjohtajana vuodesta 1960. Suolahden järjestysoikeuden puheenjohtaja hän oli 1948–1955. Sotien aikaan Piha palveli Itä-Karjalan sotilashallinnon kansanhuoltopäällikkönä. Seinäjoen kaupunginjohtajan tehtävästä Piha jäi eläkkeelle 1974. Hän julkaisi tyttärensä Soili Venhon kanssa vuonna 1985 teoksen "Terveydenhuollon vaiheita Etelä-Pohjanmaalla".


title: Montigny-en-Ostrevent

text:
Montigny-en-Ostrevent on kunta Pohjois-Ranskassa Nordin departementissa Hauts-de-Francen alueella. Se sijaitsee noin 10 kilometriä Douain kaupungista itään.
Kunnan nähtävyyksiä on 1100-luvulta peräisin oleva linna "Château de Montmorency". Linnan nykyinen porttirakennus lisättiin 1200-luvulla. Linna kärsi tuhoja satavuotisessa sodassa, mutta tuhot kuitenkin korjattiin sodan jälkeen. Nykyisin linnassa järjestetään vuosittain keskiaikaisia festivaaleja.


title: Lentokoneen WC

text: Lentokoneen WC on lentokoneeseen asennettu käymälä, jossa jätökset huuhdellaan tavallisesti tyhjiötekniikan avulla säiliöön. Säiliö tyhjennetään maissa.


title: Lentokoneen WC

text: Ensimmäinen käymälällä varustettu lentokone oli vuonna 1921 valmistunut Caproni Ca.60, joka kuitenkin ehti lentää vain kerran ennen kuin se tuhoutui. Myös vuonna 1928 valmistuneessa Handley Page H.P.42 -koneessa oli käymälä. Varhaisissa lentokoneen vessoissa jätökset laskettiin usein suoraan ilmaan, kuten esimerkiksi brittiläisessä Supermarine Stranraer -koneessa, joka lensi ensimmäistä kertaa vuonna 1934. Short Sunderland -sotilaskoneessa, joita käytettiin vuosina 1938–1967, oli jo hyvin varustettu, huuhtelulla toimiva WC.


title: Lentokoneen WC

text: Aiemmin lentokoneissa käytettiin yleensä kemiallisia käymälöitä, joiden huuhtelu toimi sinisellä, kierrätettävällä vedellä. Koska lentokoneen vessat ovat hyvin kalliita ja samalla haluttiin kehittää toimivampia, hygieenisempiä ja mukavampia käymälöitä samalla vähentäen käymälöiden tuotantokustannuksia, lentokonevalmistajat kehittivät nykyaikaisen vakuumikäymälän, joka patentoitiin vuonna 1975. Toinen vakuumikäymälän etu on pienempi syövyttävien kemikaalien vuotoriski sekä pienempi veden tarve.


title: Marchiennes

text: Marchiennes on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella noin 20 kilometriä Douain kaupungista itään.


title: Marchiennes

text: Kunta on kasvanut luostarin ympärille. Luostarista ei ole enää jäljellä muuta kuin suurikokoinen portaali, jossa on nykyään kaupungintalo. Portaalissa ollut entinen vankila on muutettu Marchiennesin historian museoksi ("Musée d'histoire locale de Marchiennes").


title: Berg Arkitektkontor AB

text: Berg Arkitektkontor on ruotsalainen arkkitehti, joka suunnitteli esim. Tukholmassa sijaitsevan Globenin (Ericsson Globe).


title: Cappelle-en-Pévèle

text: Cappelle-en-Pévèle on kunta Pohjois-Ranskassa Nordin departementissa Hauts-de-Francen alueella. Se sijaitsee noin 20 kilometriä Lillestä kaakkoon.


title: Cappelle-en-Pévèle

text: Cappelle-en-Pévèle on maatalousseutua. Kunnan suurin työllistäjä on vuonna 1830 perustettu Florimond Desprez -siementen tuotantoyritys, joka on erikoistunut juurikkaiden siemeniin.


title: Mannerheiminkatu

text: Mannerheiminkatuja on Suomessa kuudessa eri kunnassa. Niistä merkittävimmät kadut ovat:


title: Mannerheiminkatu (Naantali)

text: Mannerheiminkatu on Naantalissa sijaitseva katu, joka oli aikoinaan kaupungin pääkatu ja edelleen Naantalin vanhankaupungin pääkatu. 1600-luvulla perustettu katu on pääasiassa 1800-luvulla rakennettujen puutalojen reunustama. Mannerheiminkatua voidaan pitää nykyään turisti- ja ostoskatuna useine liikkeineen ja ravintoloineen. Kadun varrella on myös useita taidegallerioita ja ateljeita.


title: Mannerheiminkatu (Naantali)

text: Mannerheiminkatu alkaa vanhankaupungin venesatamasta Ravintola Uuden Killan kohdalta, päättyen Kuparivuoren mäen juurelle Kuparivuoren koululle. Kadun pituus on noin 500 metriä. Mannerheiminkatu on yleiselle jalankululle ja polkupyöräilylle varattu pihakatu, jossa huoltoajo ja tonteille ajo on sallittu. Katualue rajoittuu katua reunustaviin rakennuksiin. Mannerheiminkatu on kokonaan asfalttipintainen, mutta katua reunustavien rakennusten reunat ovat 1980- ja 2000-luvuilla päällystetty mukulakivetyksellä. Mannerheiminkatuun liittyy useita poikkikatuja ja porttiyhteyksiä rakennusten sisäpihoille. Rannan puoleisessa päässä osa katualueesta on vuokrattu ravintoloiden terasseiksi. Mannerheiminkatu ei ole luonteeltaan puistokatumainen, koska katualueen kasvillisuus on vähäistä. Itsenäisyydenpuistossa ja sen kohdalla olevalla aukiolla on puisto- ja isolehtilehmuksia sekä nurmialuetta. Rakennusten sisäpihojen kasvillisuus näkyy osittain kadulle. Katu on valaistu 22 antiikkivalaisimella, joista 21 on pylväsvalaisimia ja yksi seinäkiinnitteinen.


title: Mannerheiminkatu (Naantali)

text: Katu rakennettiin Naantalin luostarin raunioitumisen ja uskonpuhdistuksen jälkeen, Pietari Brahen toteutettua Naantaliin asemakaavan. Vanha katulinjaus suoristettiin uuden asemakaavan myötä. Kadun alle jäi vanhempia kaupunkitontteja. Kadun varteen syntyi 1600-luvun puolivälin jälkeen torina käytetty laajenema. Katu kivetettiin 1680-luvulla. Kiveys on monin paikoin säilyneenä nykyisen asfaltoidun katurakenteen alapuolella. Mannerheiminkatu oli alun perin nimeltään Isokatu (Pitkäkatu). Vuonna 1885 Venäjän keisari Aleksanteri III ja keisarinna Dagmar vierailivat Naantalissa, jonka kunniaksi kadun nimi muutettiin vuonna 1885 Aleksanterinkaduksi. Vuonna 1942 Marsalkka Carl Gustaf Emil Mannerheim täytti 75 vuotta, jolloin kadun nimi vaihdettiin nykyiseksi Mannerheiminkaduksi.


title: Mannerheiminkatu (Naantali)

text: Naantalin vanhassakaupungissa sijaitsevana katuna Mannerheiminkatu kuuluu myös osaksi Museoviraston määrittelemää valtakunnallisesti merkittävää rakennettua kulttuuriympäristöä. Katua ympäröivät rakennukset ovat pääasiassa 1800-luvulla rakennettuja ja rakennukset on merkitty kaavassa historiallisesti merkittäviksi tai kaupunkikuvan säilymisen kannalta tärkeiksi rakennuksiksi. Kadun varrella on lukuisia rakennuksia, jotka ovat rakennushistorian arvoiltaan lisäksi kaupungin historian kannalta merkittäviä. Hugo Neumanin suunnittelema vuonna 1887 rakennettu Vanha raatihuone toimi raatihuoneena vuoteen 1964, jonka jälkeen se oli Naantalin kaupungintalo. Nykyään tiloissa on päiväkoti. 1800-luvun alussa rakennettu Humpin talo on toiminut lukuisissa käyttötarkoituksissa kuten kulkutautisairaalana, yhteiskouluna ja kaupungin pääkirjastona vuosina 1924–1993. Nykyään talo on Naantalin museon käytössä.


title: Mannerheiminkatu (Naantali)

text: Mannerheiminkadulla on tehty useita arkeologisia kaivauksia ja valvontoja. Vanhimmat löydöt ovat 1500-luvun lopulta. Vuoden 2000 arkeologisissa kaivauksissa Mannerheiminkadusta inventoitiin ja otettiin säilöön alkuperäistä katukivetystä. Vuonna 2004 noin sadasta varastoidusta kivestä tehtiin rekonstruktio Mannerheiminkadusta Naantalin museon Hiilolan talon sisääntulokäytävään, joka on Itsenäisyydenpuiston vieressä. Kivetys on kirjallisten lähteiden mukaan 1680-luvulta.


title: Tapio Virhimo

text: Tapio Virhimo (s. 13. huhtikuuta 1954 Tampere) on suomalainen jääkiekkoilija. Virhimo pelasi maalivahtina SM-sarjaa ensin Kooveessä 1969–72 ja sitten Ilveksessä vuosina 1972–83. Hän voitti SM-pronssin kaksi kertaa Ilveksessä.


title: Tapio Virhimo

text: Virhimo pelasi urallaan 330 runkosarjan peliä ja 10 pudotuspeliä. Nollapelejä tuli uralla yhteensä kuusi.


title: Jukka Airaksinen

text: Jukka Airaksinen (s. 15. joulukuuta 1957 Tampere) on suomalainen jääkiekkoilija. Airaksinen pelasi maalivahtina Ilveksessä SM-sarjaa vuosina 1974-83 ja vielä vuoden I-divisioonassa Peliitoissa. Hän voitti SM-pronssin kaudella 1982-83.


title: Jukka Airaksinen

text: Hän pelasi urallaan 207 runkosarjan peliä ja 17 pudotuspeliä. Nollapelejä tuli uralla yksi.


title: Hurrikaani Janet

text: Hurrikaani Janet oli vuoden 1955 voimakkain hurrikaani.


title: Hurrikaani Janet

text: Janetin varhaisista vaiheista on vain hajanaisia havaintoja. Air Francen ja Iberian lentäjät raportoivat säähäiriöstä Pienten Antillien itäpuolella 21. elokuuta. Se livahti huomiota herättämättä vilkkaiden laivareittien poikki, joten sen arvioitiin saavuttaneen vastikään hurrikaanin voiman kun SS Mormacdale havaitsi siinä 28 m/s tuulia 21. päivän iltana paikallista aikaa. Seuraavana päivänä hurrikaanin silmä kulki juuri Barbadoksen eteläpuolelta. Kapeassa vyöhykkeessä havaittiin 50-54 m/s tuulia. Myrsky jatkoi matkaansa Grenadan ja Carriacoun välistä 23. päivänä. Seuraavina päivinä Janet jatkoi matkaansa Karibian itäosien poikki heikentyen vähitellen. 25. päivänä se voimistui nopeasti voimakkaaksi hurrikaaniksi. Se ylitti Swan islandin, missä ilmanpaineeksi mitattiin 938 hPa ja tuulen nopeus 89 m/s. Syyskuun 28. päivänä se kulki Brittiläisen Hondurasin (nykyinen Belize) Corozalin yli ja Chetumaliin Meksikoon. Chetumalin lentoaseman tuulimittari näytti 76 m/s ennen hajoamistaan.


title: Hurrikaani Janet

text: Barbadoksella kuoli 38 ja Grenadalla 122 ihmistä. Brittiläisessä Hondurasissa kuoli 16. Meksikossa ei ole tarkkaa tietoa merellä kuolleista, arvio on noin 500 henkeä. Tampicon alueella Janetin tulvia pahensivat kahden edellisen hurrikaanin nostattamat tulvat.


title: Terry O’Reilly

text: Terence Joseph James O’Reilly (s. 7. kesäkuuta 1951 Niagara Falls, Kanada) on entinen jääkiekkoilija ja NHL-tähti.


title: Terry O’Reilly

text: Boston Bruinsin varaaman O’Reilly pelasi vuodet 1972–1985 Bostonissa. Hän pelasi myös yhden ottelun kaudella 1971–1972, jonka jälkeen sai komennuksen farmiin AHL-liigaan loppukaudeksi. O’Reilly vietti koko uransa Bostonissa, jossa hän toimi Bruinsin kapteenina 1983–1984 ja 1984–1985. O’Reilly tunnettiin kovana pelaajana, ja saikin yli 200 rangaistusta viitenä peräkkäisenä kautena. Lehdistö antoi hänelle lempinimen "Bloody O’Reilly".


title: Terry O’Reilly

text: Hänen fyysisen kovuutensa lisäksi hänellä oli myös pisteitä, esim. kaudella 1977–1978 hän teki 90 pistettä koostuen 29 maalista ja 61 syötöstä. Hän päätti 13-vuotisen uransa 204 maaliin, 402 syöttöön ja 606 pisteeseen. Rangaistusminuutteja hän sai NHL-urallaan yhteensä 2095 minuuttia.


title: Terry O’Reilly

text: Hän oli myös Bruinsin päävalmentaja kaudella 1986–1987 ja jatkoi tehtävänsä vielä vuoteen 1989. Hän saavutti joukkueensa kanssa myös Stanley Cup -finaalin vuonna 1988, jolloin Wayne Gretzkyn johtama Edmonton Oilers voitti heidät."Lyhenteiden selitys: O = pelatut ottelut, M = maalit, S = syötöt, P = pisteet"


title: 162173 Ryugu

text: 162173 Ryugu on Apollo-luokan asteroidi.


title: 162173 Ryugu

text: Ryugu on noin kilometrin kokoinen. Se kiertää akselinsa ympäri 7,5 tunnissa ja Auringon 16 kuukaudessa.


title: 162173 Ryugu

text: Ryugu lukeutuu Maalle ”mahdollisesti vaarallisiin asteroideihin” (potentially hazardous object PHO), sillä se ohittaa Maan lähimmiltään vain 95 400 kilometrin etäisyydeltä.


title: 162173 Ryugu

text: Vuonna 2018 japanilainen Hayabusa 2 -luotain saapui tutkimaan asteroidia.


title: Pariisin Grand Prix 1950

text: Pariisin Grand Prix 1950 oli Formula 1 -sarjan ulkopuolinen kilpailu, joka ajettiin Pariisin lähellä sijaitsevalla Montlhéryn radalla 30. huhtikuuta 1950. Kilpailun voitti Georges Grignard ja maaliin pääsi vain 3 autoa.


title: Bob MacMillan

text: Robert "Bob" MacMillan (s. 3. syyskuuta 1952 Charlottetown, Kanada) on entinen jääkiekkoilija ja NHL-tähti.


title: Bob MacMillan

text: New York Rangersin varaama MacMillan pelasi vuodet 1974–1975 Rangersissa ja tämän farmijoukkueessa AHL-liigassa Providence Redsissä. Kolme kautta 1975–1978 hän pelasi St. Louis Bluesissa siirtyen viimeisellä kaudella Atlanta Flamesiin, jossa hän pelasi vuoteen 1980 saakka. Flames muutti Calgaryyn ja MacMillan pelasi 1980–1982 Calgary Flamesissa. Hän lopetti NHL-uransa vuonna 1985 pelaten viimeiseksi Chicago Black Hawksissa. Uran jälkeen hän on toiminut Scouttina Calgary Flamesille aina näihin päiviin saakka.


title: Templeuve-en-Pévèle

text: Templeuve-en-Pévèle on kunta Pohjois-Ranskassa Nordin departementissa Hauts-de-Francen alueella. Kunnan nimi oli vuoteen 2015 saakka Templeuve. Se sijaitsee noin 20 kilometriä Lillestä kaakkoon.


title: Templeuve-en-Pévèle

text: Kunnan nähtävyyksiä on tuulimylly "Moulin de Vertain", jonka historia ulottuu mahdollisesti 1400-luvulle saakka. Tuulimyllyn toiminta loppui vuonna 1908. Tämän jälkeen se kärsi suuria tuhoja toisessa maailmansodassa, mutta se kunnostettiin vuonna 1980.


title: Templeuve-en-Pévèle

text: Kunnan läpi kulkee polkupyöräkilpailu Pariisi–Roubaix'n reitti sekä siihen kuuluva mukulakivikatuosuus, joka tunnetaan nimellä Vertainin tuulimyllyn kivetty tie ("Pavé du Moulin-de-Vertain").


title: Formula 2 Venäjän Grand Prix 2018

text: Formula 2 Venäjän Grand Prix 2018 oli Formula 2 -kauden 2018 11. osakilpailu, joka ajettiin 29.–30. syyskuuta Sotšin katuradalla Venäjällä.


title: GP3 Venäjän Grand Prix 2018

text: GP3 Venäjän Grand Prix 2018 oli GP3-kauden 2018 kahdeksas osakilpailu, joka ajettiin 29.–30. syyskuuta Sotšin katuradalla Venäjällä.


title: Steadfast Noon

text: Steadfast Noon on Pohjois-Atlantin liiton ilmasotaharjoitus, jossa Euroopassa harjoitellaan taktisten B61-ydinpommien käyttöä hävittäjälentokoneilla.


title: Mitch Kupchak

text: Mitchell William ”Mitch” Kupchak (s. 24. toukokuuta 1954 Hicksville, New York) on yhdysvaltalainen koripallojohtaja ja kilpauransa päättänyt koripalloilija. Hän on toiminut urallaan muun muassa Los Angeles Lakersin general managerina. Pelaajana NBA:ssa Washington Bulletsia ja Lakersia edustanut Kupchak voitti kolme NBA:n mestaruutta, ja hänet valittiin vuonna 1977 eseen. Yhdysvaltain maajoukkueessa Kupchak voitti olympiakultaa Montréalissa 1976.


title: Mitch Kupchak

text: Kupchak pelasi yliopistokoripalloa vuodet 1972–1976 Pohjois-Carolinan (Chapel Hill) yliopiston joukkueessa. Viimeisellä yliopistokaudellaan hänet valittiin konferenssinsa vuoden pelaajaksi. Washington Bullets varasi hänet NBA:han 13. vuorolla .


title: Mitch Kupchak

text: NBA-tulokaskaudellaan 1976–1977 Kupchak oli sentterinä sarjan toiseksi tarkin kahden pisteen korien ja pelitilannekorien heittäjä, ja hänet nimettiin eseen. Seuraavat kaudet Kupchak pelasi isona laitahyökkääjänä edustaen Bulletsia vuoteen 1981 asti voittaen seurassa NBA:n mestaruuden vuonna 1978. Tämän jälkeen hän siirtyi Los Angeles Lakersiin jota edusti Bulletsin tavoin viisi kautta. Kupchakin Lakers-aikaa haittasivat loukkaantumiset, ja hän muun muassa ei pelannut polvivamman vuoksi kaudella 1982–1983 lainkaan. Kupchak voitti Lakersissa kaksi NBA:n mestaruutta vuosina 1982 ja 1985.


title: Mitch Kupchak

text: Yhdysvaltain maajoukkueessa Kupchak voitti yliopistovalmentajansa Dean Smithin alaisuudessa olympiakultaa Montréalissa 1976.


title: Mitch Kupchak

text: Pelaajauransa jälkeen Kupchak siirtyi työskentelemään Lakersin organisaatiossa ja toimi myöhemmin 17 kauden ajan Lakersin general managerina. Keväällä 2018 hän aloitti Charlotte Hornetsin general managerina.


title: Japanin Grand Prix 2019

text: Japanin Grand Prix 2019 (virallisesti 2019 Formula 1 Japanese Grand Prix) on Formula 1 -kauden 17. osakilpailu, joka ajetaan 13. lokakuuta Suzukan moottoriradalla Japanissa.


title: Ford Corsair (1989)

text: Ford Corsair on Fordin vuosina 1989–1992 Australian markkinoille valmistama ylemmän keskiluokan automalli, joka oli uudelleennimetty Nissan Pintara. Sen oli tarkoitus korvata Mazda 626 -malliin perustuva Ford Telstar, mutta autoja myytiin toistensa rinnalla, Telstaria kuitenkin ainoastaan urheilullisena TX5-mallina.


title: Ford Corsair (1989)

text: Korimalleina olivat neliovinen sedan ja hyvin paljon farmaria muistuttava viisiovinen hatchback. Moottorivaihtoehdot olivat 2,0- (111 hv) ja 2,4-litraiset (128 hv) bensiinimoottorit. Voimansiirtona oli viisivaihteinen manuaalivaihteisto tai neliportainen automaattivaihteisto.


title: Arttu Nevasaari

text: Arttu Nevasaari (s. 23. tammikuuta 2000 Oulu) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan oikea laitahyökkääjä. Nevasaari laukoo oikealta.


title: Arttu Nevasaari

text: Nevasaari aloitti Oulun Kärppien luistelukoulussa 4-vuotiaana. Oulun Kärpät 46 ry valitsi hänet E-juniorina maaliskuun 2011 kuukauden junioriksi. Kaudella 2010–2011 Nevasaari oli C-nuorten SM-sarjan runkosarjassa joukkueensa paras maalintekijä 23 osumallaan, joilla hän sijoittui koko sarjan maalipörssissä kuudenneksi. Pudotuspeleissä Nevasaari jakoi kuudella osumallaan Kärppien sisäisen maalipörssin voiton Jesse Koskenkorvan ja Samuli Ervastin kanssa. Hän voitti kauden päätteeksi C-nuorten SM-hopeaa. Nevasaari palkittiin sarjan vuoden tulokkaana Timo Jutila -palkinnolla.


title: Arttu Nevasaari

text: Kauden 2015–2016 Nevasaari pelasi suurimmaksi osaksi Kärppien B-nuorissa, jossa hän voitti kauden päätteeksi Suomenmestaruuden. Nevasaari vahvisti myös seuran C-nuoria, joiden paras maalintekijä hän oli pudotuspeleissä viidellä osumallaan. Nevasaari voitti kauden päätteeksi myös C-nuorten SM-pronssia. Kaudella 2016–2017 hän oli Kärppien B-nuorten paras pistemies ja maalintekijä tehoilla 26+17=43. Nevasaari voitti koko B-nuorten SM-sarjan maalipörssin ja hänet palkittiin tämän myötä Raimo Summanen -palkinnolla. Hän voitti kauden päätteeksi B-nuorten SM-pronssia. Nevasaari palkittiin kauden päätteeksi myös sarjan parhaana pelaajana Esa Tikkanen -palkinnolla ja parhaana hyökkääjänä Esa Peltonen -palkinnolla sekä valittiin ensimmäiseen tähdistökentälliseen. Kaudella 2017–2018 hän oli 18 osumallaan Kärppien A-nuorten kolmanneksi paras maalintekijä Atte Karppisen kanssa. Nevasaari voitti kauden päätteeksi A-nuorten SM-hopeaa.


title: Arttu Nevasaari

text: Kaudeksi 2018–2019 Nevasaari siirtyi vuoden mittaisella SM-liigasopimuksella Turun Palloseuraan. Hän aloitti kautensa seuran A-nuorissa. Nevasaari teki liigadebyyttinsä runkosarjan kahdeksannella kierroksella 29. syyskuuta 2018 Pelicansia vastaan. Hänet merkittiin TPS:n nelosketjun oikeaan laitaan Jonne Virtasen ja Oskari Siikin viereen. Nevasaari sai ottelussa jääaikaa 7.27 minuuttia.


title: Arttu Nevasaari

text: Nevasaari pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Nevasaari pelasi myös World U-17 Hockey Challengessa vuonna 2016, jolloin hän oli kahdella osumallaan Suomen paras maalintekijä Niklas Nordgrenin kanssa. Nevasaari pelasi myös nuorten olympialaissa, Lillehammerissa vuonna 2016, jolloin hän toimi Suomen varakapteenina. Yhteensä Nevasaari on pelannut 40 poikien maaottelua.


title: Arttu Nevasaari

text: Nevasaari valittiin Pohjola-leirin tähdistökentälliseen vuonna 2015.


title: Ford Corcel

text: Ford Corcel on Fordin vuosina 1968–1986 Etelä-Amerikan markkinoille valmistama ylemmän keskiluokan automalli. Sen seuraajaksi tuli Ford Del Rey.


title: Ford Corcel

text: Ensimmäisen sukupolven Corcel esiteltiin syksyllä 1968 neliovisena sedanina. Alkuperäinen 1,3-litrainen moottori oli peräisin Renault 12 -mallista. Vuonna 1969 tuli saataville kaksiovinen coupé, keväällä 1970 lisäksi kolmiovinen farmarimalli Belina.


title: Ford Corcel

text: Vuonna 1973 Corcel koki kasvojenkohotuksen, ja samassa yhteydessä osaan malleista tuli 1,4-litrainen moottori. Toinen pienempi kasvojenkohotus tuli vuonna 1975, jolloin Ford-logo siirtyi etusäleiköstä konepellin reunaan, jossa jo ennestään oli kirjoitettuna valmistajan nimi.


title: Ford Corcel

text: Toisen sukupolven Corcel esiteltiin vuonna 1977 kaksiovisena sedanina. Myös farmarimalli Belina oli saatavana, mutta neliovinen sedan sen sijaan ei kuulunut mallivalikoimaan. Vuonna 1982 tuli lisäksi markkinoille Corceliin perustuva lava-automalli Ford Pampa.


title: Ford Ranger

text: Ford Ranger on Fordin vuodesta 1998 lähtien valmistama lava-automalli. Se jakaa suuren osan tekniikastaan Mazdan lava-automallien kanssa.


title: Ford Ranger

text: Ensimmäisen sukupolven Ranger perustuu Mazda B-sarjaan. Australiassa ja Uudessa-Seelannissa Rangeria myytiin Ford Courier -nimisenä. Malliin perustuu myös katumaasturimalli Ford Everest.


title: Ford Ranger

text: Vuonna 2002 Ranger koki kasvojenkohotuksen, jossa se sai uudet ajovalot ja etusäleikön.


title: Ford Ranger

text: Toisen sukupolven Ranger perustuu Mazda B-sarjan korvanneeseen BT-50-malliin. Ford Everest oli jälleen Rangeriin perustuva katumaasturimalli.


title: Ford Ranger

text:
Vuoden 2008 Euro NCAP -kolaritestistä Ranger sai tulokseksi kaksi tähteä viidestä.
Vuonna 2009 Ranger koki kasvojenkohotuksen, jossa uudistettiin sen keulan ilmettä uusilla ajovaloilla, etusäleiköllä ja puskurilla.


title: Ford Ranger

text: Kolmannen sukupolven Ranger esiteltiin Sydneyn autonäyttelyssä syksyllä 2010. Se on Fordin australialaisen osaston suunnittelema, eikä enää perustu Mazdan lava-automallien tekniikkaan. Toisen sukupolven Mazda BT-50 perustuu kuitenkin alustaltaan ja tekniikaltaan uusimpaan Ranger-malliin. Myös kolmannen sukupolven Rangerista on joillain markkinoilla myynnissä katumaasturiversio Ford Everest.


title: Ford Ranger

text: Vuoden 2012 Euro NCAP -kolaritestistä Ranger sai tulokseksi täydet viisi tähteä.


title: Ford Ranger

text: Vuonna 2015 Ranger koki kasvojenkohotuksen, jossa uudistettiin sen keulan ilmettä.


title: Ford Ranger

text: Toisen kasvojenkohotuksensa kokenut Ranger esiteltiin Detroitin autonäyttelyssä tammikuussa 2018. Se tuli myyntiin myös Pohjois-Amerikassa, jossa Rangeria myydään nyt ensimmäistä kertaa samanlaisena kuin muilla markkina-alueilla.


title: Ford Everest

text: Ford Everest on Fordin vuodesta 2003 lähtien valmistama katumaasturimalli, joka korvasi Ford Raiderin. Se perustuu Ford Ranger -lava-autoon. Intiassa auto tunnetaan nimellä Ford Endeavour. Mallia ei myydä lainkaan Euroopassa ja Pohjois-Amerikassa.


title: Ford Everest

text: Ensimmäisen sukupolven Everest perustuu vuonna 1998 esiteltyyn ensimmäisen sukupolven Ford Rangeriin, joka puolestaan jakaa suuren osan tekniikastaan Mazda B-sarjan kanssa.


title: Ford Everest

text: Toisen sukupolven Everest esiteltiin samana vuonna kuin toisen sukupolven Ford Ranger, joka perustuu Mazda B-sarjan korvanneeseen BT-50-malliin.


title: Ford Everest

text: Vuonna 2009 Everest koki kasvojenkohotuksen, jossa uudistettiin sen keulan ilmettä uusilla ajovaloilla, etusäleiköllä ja puskurilla.


title: Ford Everest

text: Kolmannen sukupolven Everest perustuu vuonna 2011 esiteltyyn kolmannen sukupolven Rangeriin, joka on Fordin australialaisen osaston kehittämä.


title: Ford Everest

text: Vuonna 2018 Everest koki kasvojenkohotuksen, jossa uudistettiin sen etusäleikköä. Uutuutena oli 2,0-litrainen dieselmoottori, jonka yhteydessä on 10-portainen automaattivaihteisto.


title: Ford Territory (2018)

text: Ford Territory on Fordin vuodesta 2018 lähtien Kiinan markkinoille valmistama crossover-tyyppinen automalli. Se ei ole kokonaan Fordin omaa suunnittelua, vaan perustuu sen kiinalaisen yhteistyökumppanin Jiangling Motorsin Yusheng S330 -malliin.


title: NHL:n varaustilaisuus 1989

text: NHL:n vuoden 1989 varaustilaisuudessa valittiin 12 varauskierroksen aikana yhteensä 252 pelaajaa. Varaustilaisuuden ensimmäinen varaus oli ruotsalainen keskushyökkääjä Mats Sundin, jonka Quebec Nordiques varasi. Sundinista tuli näin NHL:n kaikkien aikojen ensimmäinen eurooppalainen ykkösvaraus.


title: NHL:n varaustilaisuus 1989

text: Ennen varaustilaisuuden alkamista Nordiquesin arvioitiin varaavan ensimmäisenä joko Sundinin tai kanadalaisen Dave Chyzowskinin. Sundin pelasi NHL:ssä lopulta 18 kauden aikana 1 346 ottelua, kun taas lopulta toisena varattu Chyzowski pelasi vain 128 ottelua.


NHL:n varaustilaisuus 1989


title: NHL:n varaustilaisuus 1986

text: NHL:n vuoden 1986 varaustilaisuudessa valittiin 12 varauskierroksen aikana yhteensä 252 pelaajaa. Varaustilaisuuden ensimmäinen varaus oli kanadalainen Joe Murphy.


title: Raadin lentokenttä

text: Raadin lentokenttä on entinen lentokenttä ja sotilastukikohta Virossa, pari kilometriä Tarton keskustasta koilliseen. Lentokenttä sijaitsee pääosin Tarton kunnan, osittain myös Tarton kaupungin alueella. Lentokentällä oli yksi kolme kilometri pitkä, betonipäällysteinen kiitotie. Tällä hetkellä kentällä sijaitsee Viron kansallismuseo.


title: Raadin lentokenttä

text: Lentokenttä rakennettiin Raadin kartanon maille. Lentokentältä lennettiin ensilennot vuonna 1914. Neuvostomiehityksen aikana Raadin kenttä oli yksi Neuvostoliiton strategisista lentotukikohdista, ainoa Baltian alueella.


title: Raadin lentokenttä

text: Viimeiset lennot kentältä lennettiin vuonna 1996.


title: Raadin lentokenttä

text: Kiitotien länsipäähän avattiin vuonna 2016 Viron kansallismuseon uusi päärakennus.


title: Marigot

text: Marigot on Ranskalle kuuluvan Saint-Martinin pääkaupunki. Se sijaitsee Saint-Martinin länsirannikolla.


title: Marigot

text: Marigot perustettiin noin vuonna 1969 ja sai nimensä useista soista, joita alueella oli. Se kasvoi nopeasti 1700-luvulla sokeriruokon tuotannon ansiosta. Vuosina 1970 ja 1990 kaupunkia laajennettiin.


title: Marigot

text: Marigot koostuu kahdeksasta kaupunginosasta, jotka ovat Agrément, Hameau Du Pont, Galisbay, Concordia, Sandy Ground, Saint James ja Bellevue.


title: Dibao

text: Dibao on kiinalainen vähimmäistoimeentulon turvaava sosiaalituki. Dibao on maailman suurin sosiaalitukiohjelma.


title: Dibao

text: Kiina aloitti 1990-luvulla kokeilut toimeentulojen nostamiseksi riittävälle tasolle antamalla henkilön ansaitseman toimeentulon päälle sosiaalitukea. Dibao otettiin ensimmäisenä käyttöön Shanghain suurkaupungissa vuonna 1993. Ohjelma laajennettiin koskemaan maanlaajuisesti kaupunkeja vuonna 1999 ja laajennettiin maanlaajuiseksi koskemaan myös maaseutua vuonna 2007. Dibao vaihtelee asuinpaikan mukaan, esimerkiksi Pekingissä se on korkeampi kuin maaseudulla. Rikkaissa kaupungeissa dibaota jaetaan anteliaasti, jotta sopimattomiksi ajatellut ihmiset eivät olisi ulkona kadulla, vaan pysyisivät kotona. Sen sijaan köyhissä kaupungeissa dibaota jaetaan kitsaasti, sillä ajatellaan että köyhät voivat työskennellä ulkosalla ja ansaita, jolloin kaupunki säästää rahaa.


title: Dibao

text: Sekä kaupunkilaiset että maalaiset tuensaajat ovat osoittaneet tarkoittamattomia käyttäytymyksellisiä ja subjektiivisia vaikutuksia. Dibaota saavilla on taipumuksena elää isoloituneemmin ja yhteiskunnasta irrallisemmin sekä osallistuvat vähemmän vapaa-ajan viettoon ja sosiaalisiin aktiviteetteihin kuin henkilöt jotka eivät saa tukea. Dibaoon liittyy stigmaa, häpeää ja siihen epätoivoa ettei voi kasvattaa tulotasoa tai nousta korkeampaan yhteiskuntaluokkaan, mitkä aiheuttavat epäonnellisuutta ja tyytymättömyyttä elämään.


title: Pyhä Valerius

text: Pyhä Valerius (myös Valery tai Trierin Valerius; latinan ilmaisusta "vahva", "jykevä" tai "terve"; 200-luku - n. 320) oli piispa ja pyhimys. Tarkalleen hän oli Trierin toinen piispa ja piispa Eucharimin seuraaja. Häntä on tradition mukaan pidetty pyhän Pietarin opetuslapsenna, vaikka tiedetään hänen olleen piispa 300-luvulla. Miehen tunnuksia ovat piispan vaatteet, mitra, kirja ja piispan sauva. Piispasta ei ole säilynyt luotettavia dokumentteja. Hänen muistopäiväänsä vietetään 29. tammikuuta. Muita Valerius-nimisiä pyhimyksiä ovat pyhä Afrikan Valerius, pyhä Saragossan Valerius, pyhä Langresin Valerius, pyhä Soissonsin Valerius, pyhä Caesarean Valerius ja pyhä Limogesin Valerius.


title: Pellervo (lehti)

text: Pellervo oli Pellervo-Seuran vuonna 1899 perustama maatalouden ammattilehti. Sen seuraajina aloittivat vuonna 1999 Maatilan Pellervo ja Kodin Pellervo.


title: Bagnoregio

text: Bagnoregio on kunta Italiassa Lazion alueen pohjoisosassa. Se sijaitsee Viterbon maakunnassa Umbrian rajan tuntumassa. Bagnoregion suojeluspyhimys on 1200-luvulla elänyt fransiskaaniteologi Bonaventura.


title: Bagnoregio

text: Bagnoregio sijaitsee Keski-Italiassa Volsinin vuoristossa noin 90 kilometriä Roomasta pohjoisluoteeseen ja noin 25 kilometriä Viterbosta pohjoiseen. Bagnoregiosta kymmenisen kilometriä länteen sijaitsee Bolsenanjärvi. Maanjäristysriskiä arvioivassa neliportaisessa Classificazione sismica -luokituksessa Bagnoregion vyöhykkeeksi on määritelty 2B.


title: Bagnoregio

text: Bagnoregion alueella on todistettavasti asuttu jo neoliittisella kaudella 6000–3000 vuotta ennen ajanlaskun alkua. Etruskien aikakaudella paikkakunta oli Volsiniin kaupungin vaikutuspiirissä. Roomalaiset ottivat alueen haltuunsa vuonna 264 eaa. Rooman valtakunnan romahdettu aluetta hallitsivat muun muassa visigootit, langobardit ja frankit. Sittemmin Bagnoregiosta tuli osa Kirkkovaltiota, joka liitettiin Italiaan vuonna 1870.


title: Bagnoregio

text: Bagnoregion nimi oli muinoin Balneum Regium, josta se kehittyi muotoon Bagnorea. Legendan mukaan eräs langobardien kuningas - kenties Alboin - paranteli vaivojaan Balneum Regiumin tervehdyttävillä vesillä.


title: Bagnoregio

text: Vuonna 1695 Bagnoregioa runteli maanjäristys, jossa kuoli 32 ihmistä.


title: Bagnoregio

text: Bagnoregion väkiluku oli korkeimmillaan 1900-luvun alussa, jolloin asukkaita oli yli 5 000. Väkimäärä kääntyi toisen maailmansodan jälkeen laskuun, joka tasaantui 2000-luvulla.


title: Bagnoregio

text: Bagnoregion perinteisiin elinkeinoihin kuuluu käsityöläisyys. Turisteja houkuttelee paikkakunnalle etenkin Civita di Bagnoregio, jonka yhdistys nimeltään I borghi più belli d'Italia on kelpuuttanut Italian kauneimpien kylien joukkoon. Bagnoregion muut kylät ovat Capraccia, Castel Cellesi, Ponzano ja Vetriolo.


title: Bagnoregio

text: Bagnoregion paikallisen maantieliikenteen tärkein yhteys on strada provinciale 6. Italian merkittävin moottoritie Autostrada del Sole (Milano–Napoli) kulkee Bagnoregion itäpuolitse. Orvieton liittymästä on yhteys alemman tason tieverkkoon, jota myöten pääsee Bagnoregion alueelle. Lähin rautatieasema on Montefiasconen kaupungissa Bagnoregion lounaispuolella.


title: NRP Hidra (P376)

text: NRP Hidra (runkonumero P376) oli Portugalin laivaston Argos-luokan partioalus.


title: NRP Hidra (P376)

text: Alus tilattiin Arsenal do Alfeitelta Lissabonista. Alus laskettiin vesille 28. marraskuuta 1963 ja otettiin palvelukseen 11. huhtikuuta 1964.


title: NRP Hidra (P376)

text: Alus on poistettu palveluksesta 1976.


title: NRP Lira (P361)

text: NRP Lira (runkonumero P361) oli Portugalin laivaston Argos-luokan partioalus.


title: NRP Lira (P361)

text: Alus tilattiin Arsenal do Alfeitelta Lissabonista. Alus laskettiin vesille 28. helmikuuta 1964 ja otettiin palvelukseen 19. kesäkuuta.


title: NRP Lira (P361)

text: Alus on poistettu palveluksesta 1975.


title: NRP Orion (P362)

text: NRP Orion (runkonumero P362) oli Portugalin laivaston Argos-luokan partioalus.


title: NRP Orion (P362)

text: Alus tilattiin Arsenal do Alfeitelta Lissabonista. Alus laskettiin vesille 14. toukokuuta 1964 ja otettiin palvelukseen 24. lokakuuta.


title: NRP Orion (P362)

text: Alus on poistettu palveluksesta 1975.


title: Leonhard Seppala

text: Leonhard ”Sepp” Seppala (14. syyskuuta 1877 Yykeänperä, Norja – 28. tammikuuta 1967 Seattle, Yhdysvallat) oli tunnettu Norjasta lähtöisin ollut yhdysvaltalainen koiravaljakko-ohjastaja, joka oli etniseltä taustaltaan isänsä puolelta länsipohjalainen ja äitinsä puolelta kveeni. Seppala teki tammikuussa vuonna 1925 kuuluisan seerumiviestin Nomen kaupunkiin Alaskaan, minkä johdosta hän pelasti useita ihmisiä kurkkumätäepidemialta ja teki samalla siperianhuskyn koirarodusta maailmanlaajuisesti tunnetun.


title: NRP Centauro (P1130)

text: NRP Centauro (runkonumero P1130) oli Portugalin laivaston Argos-luokan partioalus.


title: NRP Centauro (P1130)

text: Alus tilattiin Arsenal do Alfeitelta Lissabonista. Alus laskettiin vesille 25. elokuuta 1964 ja otettiin palvelukseen 26. huhtikuuta 1965.


title: NRP Centauro (P1130)

text: Alus on poistettu palveluksesta ja luovutettu Angolalle 1975.


title: Damien Riat

text: Damien Riat (s. 26. helmikuuta 1997 Genève, Sveitsi) on sveitsiläinen jääkiekkoilija, joka pelaa National Leaguen EHC Bielissä. Hän on pelipaikaltaan vasen laitahyökkääjä, mutta Riat osaa pelata myös keskellä. Hän laukoo oikealta.


title: Damien Riat

text: Riat on Genève-Servette HC:n kasvatti. Hän siirtyi jo 15-vuotiaana Kanadaan SMHL-juniorisarjan Notre Dame Argosiin kaudeksi 2012–2013. Kaudella 2013–2014 Riat oli joukkueen toiseksi paras pistemies Dillon Dubén jälkeen tehoilla 18+38=56, joilla hän sijoittui koko sarjan pistepörssissä seitsemänneksi. Riat voitti kauden päätteeksi SMHL:n mestaruuden. QMJHL-joukkue Val-d’Or Foreurs varasi hänet 44. pelaajana .


title: Damien Riat

text: Kaudeksi 2014–2015 Riat siirtyi kuitenkin yhdessä hänen kanssaan Notre Damessa pelanneiden, maanmiehensä Makai Holdenerin ja kanadalaisen Elijah Francisin kanssa Ruotsiin Malmö Redhawksin J20-junioreihin. Riat edusti joukkuetta kauden aikana myös Junior Club World Cupissa. Hän debytoi myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Riat pelasi kolme runkosarjaottelua ilman tehopisteitä.


title: Damien Riat

text: Kaudeksi 2015–2016 Riat palasi Genève-Servette HC:hen, jonka National League A -joukkueen kanssa hän teki kolmivuotisen sopimuksen. Riat teki miesten pääsarjadebyyttinsä Mestarien liigan avauskierroksella 22. elokuuta 2015 tšekkiläistä HC Sparta Prahaa vastaan. NLA:ssa hän debytoi runkosarjan avauskierroksella 11. syyskuuta 2015 HC Ambrì-Piottaa vastaan. Riat teki ottelussa myös NLA-uransa avausmaalin ja sai syöttöpisteen Noah Rodin tekemään maaliin. Kaikkiaan hän teki tulokaskaudellaan 45 runkosarjaottelussa tehot 9+12=21 ja neljässä playoff-ottelussa tehot 1+2=3. CHL:ssä Riat teki neljässä ottelussa yhden syöttöpisteen. Sveitsin Cupissa hän teki kahdessa ottelussa tehot 2+2=4.


title: Damien Riat

text: Washington Capitals varasi Riatin neljännellä kierroksella 117. pelaajana . Kaudella 2017–2018 hän teki NL:n yhden kauden piste-ennätyksensä tehoilla 12+12=24. Riat jakoi Servetten sisäisen maalipörssin toisen sijan Juraj Šimekin kanssa edellään vain Jeremy Wick. Kolmen Servettessä vietetyn vuoden jälkeen hän siirtyi kaudeksi 2018–2019 kaksivuotisella sopimuksella EHC Bieliin.


title: Damien Riat

text: Riat edusti Sveitsiä MM-kilpailuissa vuonna 2018, jolloin hän voitti hopeaa. Yhteensä Riat on pelannut 22 A-maaottelua tehopistein 7+2=9.


title: Damien Riat

text: Riat pelasi myös alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Sveitsin varakapteenina. Riat oli tehoilla 1+5=6 joukkueen paras syöttäjä ja toiseksi paras pistemies Jonas Siegenthalerin kanssa ja heidän edellään sisäisessä pistepörssissä oli vain Nico Hischier.


title: Damien Riat

text: Riat pelasi myös alle 18-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Sveitsin varakapteenina. Riat jakoi joukkueen sisäisen piste- ja maalipörssin voitoin Denis Malginin kanssa tehoilla 3+2=5. Hän pelasi myös alle 18-vuotiaiden Ivan Hlinkan muistoturnauksessa vuosina 2013 ja 2014 sekä alle 19-vuotiaiden World Junior A Challengessa vuonna 2014. Yhteensä Riat on pelannut 26 nuorten ja 40 poikien maaottelua.


title: Damien Riat

text: Riatin pikkuveli Arnaud on Genève-Servette HC:n NL-joukkueen sopimuspelaaja.


title: NRP Sagitário (P1134)

text: NRP Sagitário (runkonumero P1134) oli Portugalin laivaston Argos-luokan partioalus.


title: NRP Sagitário (P1134)

text: Alus tilattiin Arsenal do Alfeitelta Lissabonista. Alus laskettiin vesille 18. marraskuuta 1964 ja otettiin palvelukseen 4. syyskuuta 1965.


title: NRP Sagitário (P1134)

text: Alus on poistettu palveluksesta 1976.


title: Suomen urheilu 1950

text: Suomen urheilu 1950 käsittelee vuoden 1950 merkittäviä uutisia ja tapahtumia suomalaisessa urheilussa.


title: Suomen urheilu 1950

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1950

text: Erillisellä naisten listalla viisi parasta olivat:


title: Brett Kavanaugh

text: Brett Michael Kavanaugh (s. 12. helmikuuta 1965 Washington, DC, Yhdysvallat) on yhdysvaltalainen tuomari. Hän toimi Yhdysvaltain liittovaltion Columbian piirin vetoomustuomioistuimessa 2006–2018. Lokakuussa 2018 hänestä tuli Yhdysvaltain korkeimman oikeuden tuomari.


title: Brett Kavanaugh

text: Yhdysvaltojen presidentti Donald Trump nimitti Kavanaugh’n heinäkuussa 2018 Yhdysvaltain korkeimman oikeuden tuomariksi eläkkeelle siirtyvän Anthony Kennedyn seuraajaksi.


title: Brett Kavanaugh

text: Yhdysvaltain senaatti vahvisti 6. lokakuuta 2018 Kavanaugh’n nimityksen korkeimman oikeuden tuomariksi äänin 50–48. Kavanaugh vannoi virkavalan samana päivänä. Kahden virallisen valan vannomisen lisäksi järjestettiin Valkoisessa talossa 8. lokakuuta erillinen seremonia.


title: Brett Kavanaugh

text: Kavanaugh’n nimitysprosessin ollessa käynnissä Palo Alton yliopiston psykologian professori Christine Blasey Ford esitti Kavanaugh’ta vastaan syytöksen, jonka mukaan tämä oli seksuaalisesti kähminyt häntä 1980-luvulla Fordin ollessa 15- ja Kavanaugh’n 17-vuotias. Väitteelle ei löytynyt todistajia, eikä Kavanaughin historiassa ole esiintynyt mitään vastaavaa aikaisemmin. Kavanaugh kiisti syytöksen ja piti sitä poliittisena hyökkäyksenä. Kavanaugh’n vastaiset mielenosoitukset ovat olleet median mukaan huomattavia, ja lokakuussa väitettiin jopa yli 300 mielenosoittajan joutuneen pidätetyksi laittoman mielenosoituksen takia. Muita, peruttuja syytöksiä esitettiin, kuten Julie Swetnickin joukkoraiskaussyyte.


title: Brett Kavanaugh

text: 1990-luvulla Kavanaugh työskenteli erityissyyttäjä Kenneth Starrin alaisuudessa ja osallistui presidentti Bill Clintonin seksiskandaalin tutkintaan. Niin kutsuttu ”Starrin raportti” julkaistiin 11. syyskuuta 1998. Raportissa esiteltiin 11 perustetta, joiden mukaan Clinton olisi pitänyt asettaa valtakunnanoikeuteen. Kavanaugh kannattaa nykyisin niin sanottua "executive privilege" -periaatetta, jonka mukaan presidentillä on oikeus kieltäytyä todistamasta tai toimittamasta todistusaineistoa rikostutkinnan ja oikeudenkäynnin yhteydessä.


title: ITA Nordic

text: ITA Nordic Oy on suomalainen konepajayritys.


title: ITA Nordic

text: Yrityksen toimipiste sijaitsee Puntalassa Etelä-Karjalassa.


title: ITA Nordic

text: Yritys valmistaa sorvattavia ja jyrsittäviä kappaleita sekä erittäin vaativia ja monimutkaisia osakokonaisuuksia. Tuotteet toimitetaan asiakkaan tarpeiden mukaan pienissä tai suurissa erissä, muutaman kappaleen tai satojen kappaleiden sarjoina.Esko Matikainen perusti ITA Nordic Oy:n Imatralle vuonna 1980 nimellä Imatran Työstöasennus Oy. Aluksi yrityksessä työskenteli kolme henkilöä ja yrityksellä oli pari työstökonetta.


title: ITA Nordic

text: Yritys teki pääasiassa huolto- ja kunnossapitotöitä paikalliselle puunjalostus- ja metalliteollisuudelle.


title: ITA Nordic

text: Vuonna 1988 muutti uusiin toimitiloihin Imatran Vuoksenniskalle. 1990-luvun lopulla yrityksessä oli noin 10 työntekijää.


title: ITA Nordic

text: Ensimmäiset investoinnit CNC-koneisiin tehtiin 90-luvun lopulla. Tästä alkoivat tasaisen kasvun vuodet 2000-luvun alkupuoliskolla.


title: ITA Nordic

text: Yritys muutti jälleen uusiin toimitiloihin vuoden 2006 lopulla. Tuolloin tehtiin isoja investointeja uuteen konekantaan, esim. FMS, uudet jyrsinkoneet ja robotiikka.


title: ITA Nordic

text: Yrityksestä oli kasvanut sopimusvalmistaja useille suomalaisille nimekkäille laitevalmistajille.


title: ITA Nordic

text: Ensimmäiset merkittävät vientiasiakkaat saatiin vuonna 2010. Viennin kasvaessa yritys nimettiin ITA Nordic Oy:ksi vuonna 2014.


title: ITA Nordic

text: Tuotannon laajennus jatkui vuonna 2018, jolloin otettiin käyttöön 1000m2 uutta tuotantotilaa ja 700m2 uutta varastotilaa.


title: ITA Nordic

text: Tänä päivänä yrityksellä on moderni pitkälle automatisoitu konekanta. Tuotantohallissa on 15 CNC-konetta ja 10 teollisuusrobottia.


title: ITA Nordic

text:
Henkilöstön 45 ammattilaista vastaavat yrityksen laadukkaasta toiminnasta. Laadunvarmistuksessa käytetään nykyaikaisia mittaus- ja seurantamenetelmiä,
ja käytössä on 3D CMM laite sekä särötarkastuslaitteet.
DNV Certification Oy/Ab on suorittanut laatu- ja ympäristöjärjestelmän sertifioinnin.


title: ITA Nordic

text: Laatujärjestelmä on standardin SFS-EN ISO 9001:2015 mukainen ja Ympäristöjärjestelmä on vastaavasti SFS-EN ISO 14001:2015 mukainen.


title: ITA Nordic

text: Yritys on rekisteröity Achilles Power & Tech verkostoon (Supplier # 159239).


title: 1. laskuvarjoarmeija

text: Saksan 1. laskuvarjoarmeija ("1. Fallschirm-Armee") oli Saksan maavoimien toisen maailmansodan aikainen Luftwaffeen kuulunut 30 000 sotilaan jalkaväkiarmeija. Yhtymä muodostettiin 1. maaliskuuta 1943 ja sen joukot osallistuivat Operaatio Market Gardenin taisteluihin viivyttäen liittoutuneiden etenemistä Alankomaissa. Joukot taistelivat myös itärintamalla ja 18. marraskuuta 1944 1. laskuvarjoarmeija taisteli Kanadan 1. armeijaa vastaan Reichswaldin taistelussa. Myöhemmin 1. laskuvarjoarmeija taisteli Operaatio Varsityssa liittoutuneita vastaan. 1. laskuvarjoarmeija antautui liittoutuneille lopullisesti 8. toukokuuta 1945.


title: 1. laskuvarjoarmeija

text: 1. laskuarmeijan komentajina olivat:


title: NRP Cacine (P1140)

text: NRP Cacine (runkonumero P1140) oli Portugalin laivaston Cacine-luokan partioalus.


title: NRP Cacine (P1140)

text: Alus tilattiin Arsenal do Alfeitelta Lissabonista. Alus laskettiin vesille 24. syyskuuta 1968 ja otettiin palvelukseen 6. toukokuuta 1969.


title: NRP Cacine (P1140)

text: Alus on poistettu palveluksesta.


title: NRP Cunene (P1141)

text: NRP Cunene (runkonumero P1141) oli Portugalin laivaston Cacine-luokan partioalus.


title: NRP Cunene (P1141)

text: Alus tilattiin Arsenal do Alfeitelta Lissabonista. Alus laskettiin vesille 19. joulukuuta 1968 ja otettiin palvelukseen 6. kesäkuuta 1969.


title: NRP Cunene (P1141)

text: Alus on poistettu palveluksesta.


title: NRP Mandovi (P1142)

text: NRP Mandovi (runkonumero P1142) oli Portugalin laivaston Cacine-luokan partioalus.


title: NRP Mandovi (P1142)

text: Alus tilattiin Arsenal do Alfeitelta Lissabonista. Alus laskettiin vesille 19. maaliskuuta 1969 ja otettiin palvelukseen 2. syyskuuta.


title: NRP Mandovi (P1142)

text: Alus on poistettu palveluksesta.


title: NRP Rovuma (P1143)

text: NRP Rovuma (runkonumero P1143) oli Portugalin laivaston Cacine-luokan partioalus.


title: NRP Rovuma (P1143)

text: Alus tilattiin Arsenal do Alfeitelta Lissabonista. Alus laskettiin vesille 30. toukokuuta 1969 ja otettiin palvelukseen 14. marraskuuta 1969.


title: NRP Rovuma (P1143)

text: Alus on poistettu palveluksesta.


title: Norfloksasiini

text: Norfloksasiini (CHNOF) on fluorokinoloneihin kuuluva heterosyklinen orgaaninen yhdiste. Yhdistettä voidaan käyttää lääketieteessä antibioottina useiden bakteeri-infektioiden hoidossa.


title: Norfloksasiini

text: Huoneenlämpötilassa norfloksasiini on valkoista tai kellertävää hygroskooppista kiteistä ainetta. Norfloksasiinin antibioottiset ominaisuudet perustuvat siihen, että se estää bakteerien DNA:n jakautumisessa tarvitsemia entsyymejä ja siten estää solujen jakaantumisen. Norfloksasiini on tehokas erityisesti aerobisia gramnegatiivisia bakteereja ja eräitä grampositiivisia bakteereja vastaan. Anaerobisiin bakteereihin se ei tehoa. Norfloksasiinia käytetään esimerkiksi bakteeriripulin, virtsarakontulehduksen, virtsatietulehdusten, silmätulehdusten, eturauhastulehduksen ja bakteerien aiheuttamien sukupuolitautien hoidossa. Norfloksasiini on osittain korvattu uudemmilla antibiooteilla.


title: Norfloksasiini

text: Tyypillisimmät norfloksasiinin aiheuttamat haittavaikutukset ovat pääkipu, huonovointisuus, huimaus ja maksaentsyymiarvojen kohoaminen. Yhdiste voi aiheuttaa maksa- tai haimatulehduksen. Norfloksasiinin käytön ja jänteiden repeämien välillä on osoitettu olevan yhteys.


title: Norfloksasiini

text: Norfloksasiinin synteesin ensimmäisessä vaiheessa 3-kloori-4-fluorianiliini reagoi dietyylietoksimetyleenimalonaatin kanssa substituutioreaktiolla. Kuumennettaessa tämä tuote syklisoituu ja muodostuu kinoliinijohdannainen. Tämä yhdiste reagoi bromietaanin kanssa ja esteriryhmä hydrolysoidaan emäksisissä olosuhteissa. Viimeisessä vaiheessa yhdiste reagoi piperatsiinin kanssa nukleofiilisella aromaattisella substituutiolla.


title: NRP Limpopo (P1160)

text: NRP Limpopo (runkonumero P1160) oli Portugalin laivaston Cacine-luokan partioalus.


title: NRP Limpopo (P1160)

text: Alus tilattiin Arsenal do Alfeitelta Lissabonista. Alus laskettiin vesille 15. heinäkuuta 1972 ja otettiin palvelukseen 9. huhtikuuta 1973.


title: NRP Limpopo (P1160)

text: Alus on poistettu palveluksesta.


title: NRP Save (P1161)

text: NRP Save (runkonumero P1161) oli Portugalin laivaston Cacine-luokan partioalus.


title: NRP Save (P1161)

text: Alus tilattiin Arsenal do Alfeitelta Lissabonista. Alus laskettiin vesille 24. lokakuuta 1972 ja otettiin palvelukseen 31. lokakuuta 1973.


title: NRP Save (P1161)

text: Alus on poistettu palveluksesta.


title: Ford Laser

text: Ford Laser on Fordin vuosina 1981–2002 valmistama alemman keskiluokan automalli, joka perustui koko valmistushistoriansa ajan Mazda 323 -malliin. Tämä oli seurausta Fordin ostettua 25 prosentin osuuden Mazdasta vuonna 1979. Laseria ei myyty lainkaan Euroopan tai Pohjois-Amerikan markkinoilla. Australiassa se korvasi takavetoisen Ford Escortin. Laserin seuraajaksi tuli maailmanlaajuisesti myyty Ford Focus.


title: Ford Laser

text: Ensimmäisen sukupolven Laser esiteltiin vuonna 1981. Korimalleina olivat kolmi- ja viisioviset hatchbackit sekä neliovinen sedan, jota myytiin nimellä Ford Meteor. Se toimi Australiassa väliaikaisena seuraajana Ford Cortinalle, mutta pian esiteltiin mallin virallisesti korvannut Ford Telstar.


title: Ford Laser

text: Moottorivalikoimassa olivat 1,1-, 1,3- (64 hv) ja 1,5-litraiset (72 hv). Voimansiirtona oli nelivaihteinen manuaalivaihteisto, lisävarusteena oli saatavana viisivaihteinen manuaali- tai kolmiportainen automaattivaihteisto. Kolmiovista tarjottiin Sport-mallina, jossa 1,5-litraisen moottorin teho oli kaksoiskaasuttimien ansiosta nostettu 81 hevosvoimaan.


title: Ford Laser

text: Vuonna 1983 Laser koki kasvojenkohotuksen, jossa se sai uudet ajovalot ja etusäleikön. Peräosassa takavalojen väliin tuli musta paneeli. Uudistuksen yhteydessä mallin koritunnukseksi vaihtui KB.


title: Ford Laser

text: Toisen sukupolven esiteltiin vuonna 1985. Uusia korimalleja olivat kaksiovinen cabriolet ja viisiovinen farmari, jota myytiin Meteor-mallinimen alla. Pohjois-Amerikassa Laserin hatchback- ja farmarikorimallit tulivat vuonna 1987 myyntiin ylellisempänä Mercury Tracer -mallina.


title: Ford Laser

text: Laser koki vuonna 1987 kasvojenkohotuksen, jossa tehtiin uudistuksia etu- ja takavaloihin, konepeltiin ja etusäleikköön. Meteor-nimen käytöstä sedanissa ja farmarissa luovuttiin, ja niitä myytiin nyt muiden korimallien tapaan Laser-nimisenä. Kasvojenkohotuksen yhteydessä koritunnukseksi vaihtui KE.


title: Ford Laser

text: Kolmannen sukupolven Laser esiteltiin vuonna 1989. Farmarimallista luovuttiin ja kolmiovinen muuttui muodoiltaan coupémaiseksi. Pohjois-Amerikassa mallia myytiin Ford Escort- ja Mercury Tracer -nimisinä, ja molemmista oli myös saatavana farmarimalli Laserista poiketen.


title: Ford Laser

text: Syksyllä 1991 malli koki pienen kasvojenkohotuksen, jonka yhteydessä koritunnukseksi vaihtui KH.


title: Ford Laser

text: Neljännen sukupolven Laser esiteltiin vuonna 1994. Kolmiovinen tunnettiin Laser Lynx- ja viisiovinen Laser Liata -nimisenä. Taiwanissa kolmiovista myytiin nimellä Ford Aztec ja sedanin nimenä oli Ford Liata.


title: Ford Laser

text: Malli koki ensimmäisen kasvojenkohotuksensa vuoden 1996 lopulla (koritunnus KL) ja toisen loppuvuonna 1997 (koritunnus KM).


title: Ford Laser

text: Viidennen sukupolven Laser esiteltiin vuoden 1998 lopussa. Malesiassa mallia myytiin nimellä Ford Lynx. Taiwanissa sedanin nimenä oli Ford Tierra ja hatchbackia myytiin Ford Life -nimisenä. Kun Tierra koki kasvojenkohotuksen, alkuperäinen malli jäi sen rinnalle mallistoon edullisempana vaihtoehtona Ford Activa -nimellä. Sitä myytiin molempina korimalleina.


title: Ford Laser

text: Vuoden 2001 alussa Laser koki pienen kasvojenkohotuksen, jolloin koritunnukseksi vaihtui KQ. Keväällä 2002 Ford esitteli urheilullisen Laser SR2 -mallin, jossa oli 2,0-litrainen moottori. Uudessa-Seelannissa se tunnettiin nimellä Laser XRi.


title: Ford Telstar

text: Ford Telstar on Fordin vuosina 1982–1999 valmistama ylemmän keskiluokan automalli, joka perustui koko valmistushistoriansa ajan Mazda 626 -malliin. Tämä oli seurausta Fordin ostettua 25 prosentin osuuden Mazdasta vuonna 1979. Telstaria ei myyty lainkaan Euroopan tai Pohjois-Amerikan markkinoilla. Australiassa se korvasi Ford Cortinan. Telstarin seuraajaksi tuli Ford Mondeo.


title: Ford Telstar

text: Ensimmäisen sukupolven Telstar esiteltiin vuonna 1982 korvaamaan Ford Cortina. Väliaikaisesti Cortinan korvaajana oli toiminut pienempi Ford Meteor. Telstar oli saatavana neliovisena sedanina tai viisiovisena hatchbackina.


title: Ford Telstar

text: Vuonna 1985 malli koki pienen kasvojenkohotuksen, jonka yhteydessä koritunnukseksi vaihtui AS.


title: Ford Telstar

text: Toisen sukupolven Telstar esiteltiin vuonna 1987. Uutena korimallina oli viisiovinen farmari.


title: Ford Telstar

text: Vuoden 1990 alussa Telstar koki pienen kasvojenkohotuksen, jossa se sai uuden etusäleikön ja takavaloja uudistettiin. Uudistuksen yhteydessä koritunnukseksi vaihtui AV.


title: Ford Telstar

text: Kolmannen sukupolven Telstar esiteltiin vuoden 1991 lopussa. Siitä ei tullut lainkaan farmarimallia, vaan edellisen sukupolven farmari pysyi uuden mallin rinnalla aina vuoteen 1997 saakka.


title: Ford Telstar

text: Vuonna 1994 malli koki pienen kasvojenkohotuksen, jolloin koritunnukseksi vaihtui AY. Seuraavana vuonna Telstarin myynti loppui Australiassa korvaavan Ford Mondeon tultua siellä markkinoille.


title: Ford Telstar

text: Vain Japanissa myytiin kolmannen sukupolven Telstarin kanssa rinnakkain Telstar II -nimistä mallia, joka perustui Mazda Capellaan.


title: Ford Telstar

text: Viidennen sukupolven Telstar esiteltiin vuonna 1997. Sitä myytiin vain Japanissa, sillä Ford Mondeo oli tullut markkinoille useimmissa maissa, joissa Telstar oli kuulunut mallistoon.


title: Ford Tempo

text: Ford Tempo on Fordin vuosina 1983–1994 valmistama ylemmän keskiluokan automalli, joka korvasi Ford Fairmontin. Se perustuu tekniikaltaan pohjoisamerikkalaiseen Ford Escortiin. Tempon ylellisempi sisarmalli oli nimeltään Mercury Topaz. Mallin seuraajaksi tuli Ford Contour.


title: Ford Tempo

text: Ensimmäisen sukupolven Tempo esiteltiin vuonna 1983. Etuvetoisuutensa ansiosta autossa oli suuremmat sisätilat kuin takavetoisessa edeltäjässään Fairmontissa, vaikka ulkomitoiltaan Tempo olikin pienempi. Muotoilultaan malli edusti Fordin uutta tyylisuuntaa, joka näkyi myös myöhemmin esitellyssä Ford Tauruksessa.


title: Ford Tempo

text: Vuonna 1986 Tempo koki kasvojenkohotuksen, jossa uudistettiin sen keulan ja perän ilmeitä. Näkyvin muutos oli uudet ajovaloumpiot. Mallivalikoimaa täydennettiin nelivetoisella versiolla.


title: Ford Tempo

text: Toisen sukupolven Tempo esiteltiin vuonna 1988. Autoa oli päällisin puolin uudistettu, mutta se perustui edelleen samalle pohjalevylle kuin alkuperäinen malli.


title: Ford Tempo

text: Nelivetoinen versio poistui mallivuoden 1991 valikoimasta. Vuonna 1992 Tempo koki pienen kasvojenkohotuksen, jossa se sai uuden etusäleikön sekä korinväriset puskurit ja kylkilistat.


title: Chevrolet Cavalier (2016)

text: Chevrolet Cavalier on Chevroletin vuodesta 2016 lähtien valmistama keskiluokan neliovinen sedan, jota myydään Kiinassa ja Meksikossa. Se esiteltiin Chengdun autonäyttelyssä syksyllä 2016. Auto perustuu samalle General Motorsin Delta II -pohjalevylle kuin esimerkiksi ensimmäisen sukupolven Chevrolet Cruze.


title: Chevrolet Cavalier (2016)

text: Cavalierissa on 1,5-litrainen (113 hv) bensiinimoottori ja viisivaihteinen manuaalivaihteisto tai kuusiportainen automaattivaihteisto.


title: Kehäkettu & Setä Koponen: EP

text: Kehäkettu & Setä Koponen EP on suomalaisen rap-duon Edu Kehäkettusen ja Setä Koposen debyyttialbumi, jonka julkaisi 21" Produktio vuonna 2000. Albumi on myyty loppuun, ja on keräilyharvinaisuus.


title: Uncontrollably Fond

text: Uncontrollably Fond () on televisioyhtiö KBS2:n esittämä eteläkorealainen draamasarja. Sen päärooleissa ovat Kim Woo-bin ja Bae Suzy.


title: Kirjeshakin Suomen-mestaruus

text: Kirjeshakin Suomen-mestaruus on kilpailu, jossa pelataan kirješakin Suomen mestaruudesta. Turnauksia on järjestetty vuodesta 1951 lähtien.


title: Kirjeshakin Suomen-mestaruus

text: Alkuaikoina pelien siirrot välitettiin lähettämällä kirje postissa vastapelaajalle. Ensimmäisen, mutta tuolloin vielä epävirallisen Suomen mestaruuden (vuosina 1944–1946) voitti Eino Heilimo. Virallisia mestaruusturnauksia on pelattu 1950-luvun alusta lähtien. Ensimmäisen virallisen mestaruusturnauksen voittaja oli Antti G. Ojanen vuonna 1951. Viimeinen perinteisesti kirjeiden välityksellä pelattu turnaus päättyi 2007 ja sen voitti Pauli Aulaskari.


title: Kirjeshakin Suomen-mestaruus

text: Vuosina 2002–2007 perinteisen turnausmuodon rinnalla kilpailtiin sähköpostitse pelattavan SM-turnauksen mestaruudesta. Ensimmäisen sähköpostitse pelatun turnauksen voitti Pertti Peuraniemi. Vuodesta 2008 alkaen turnaukset on pelattu kansainvälisen kirješakkiliiton (ICCF) palvelinta käyttämällä. Vuonna 2016 kilpailtiin Suomen mestaruudesta jo 66. kerran. Eniten mitaleita vuoteen 2008 mennessä oli voittanut Bo Jäderholm (5 kultaa, 2 hopeaa ja yksi pronssi). Yksi voitoista oli jaettu mestaruus.


title: Kirjeshakin Suomen-mestaruus

text: Yleisen sarjan Suomen mestaruuden ohella pelataan myös naisten ja veteraanien SM-turnauksia.


title: Kirjeshakin Suomen-mestaruus

text:
Kirješakin Suomen mestaruuden ovat voittaneet:
Sähköpostin välityksellä pelattujen SM-turnausten voittajat:
Palvelimella pelattujen SM-turnausten voittajat vuodesta 2008:


Mestarien liigan kauden 2018–2019 lohkovaihe alkoi 18. syyskuuta ja päättyy 12. joulukuuta 2018.


title: Mestarien liigan kauden 2018–2019 lohkovaihe

text: Lohkovaiheen arvontatilaisuus pidettiin 30. elokuuta 2018 Monacossa. Joukkueet oli jaettu neljään samansuuruiseen arvontakoriin seuraavin perustein:Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. 17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.


text: Seuraavat 32 joukkuetta selviytyivät lohkovaiheeseen:


text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2018–2019 ensimmäiselle pudotuspelikierrokselle ja neljänneksi sijoittuvat putoavat pois.


text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Olavi Lampela

text: Olavi Lampela (8. syyskuuta 1919 Siikainen – 18. huhtikuuta 1976 Pori) oli suomalainen shakinpelaaja. Hän on pelannut sekä lähishakkia että kirjeshakkia. Lampela voitti kirjeshakin suomenmestaruuden vuonna 1971.


title: Olavi Lampela

text: Lampela oli lähishakissa I luokan pelaaja. Hän voitti Porin mestaruuden 1950 ja Satakunnan mestaruuden vuonna 1953. Vuodesta 1958 lähtien Lampela pelasi kirjeshakkia. Sen jälkeen lähishakin pelaaminen alkoi vähentyä. Kirjepelaajana Lampela osallistui useisiin kotimaisiin arvokisoihin ja maaotteluihin.


title: Olavi Lampela

text: Olavi Lampela osallistui useita kertoja kirjeshakin SM-kisoihin. Hän on vuonna 2008 julkaistussa mitalitilastossa eräs eniten mitaleita kirjepelin SM-turnauksista keränneitä pelaajia (1 kulta ja 3 pronssia). Ensimmäisen pronssimitalin Lampela voitti vuoden 1964 SM-turnauksessa, jossa hän jakoi 2. sijaa. Hän jakoi jälleen 2. sijaa vuoden 1965 SM-turnauksessa, mutta vertailun ansiosta jälleen sai pronssimitalin. Kolmannen pronssimitalin Lampela voitti 1967.


title: Olavi Lampela

text: Vuonna 1966 kirjeshakin SM-turnaukseen osallistui 14 pelaajaa. Siihen osallistui muutamia tulevia kotimaisia huippupelaajia. Näistä voidaan mainita kirjeshakin suurmestarin tittelin vuonna 1980 saanut Pentti Palmo sekä kirjeshakin kansainväliset mestarit Reino Miettinen (KKvM 1975) ja Pauli Hietanen (KKvM 2000). Mestaruuden voitti Järvenpään Shakkikerhoa (JärvSK) edustanut shakkimestari Leo Hällström. Lampela sijoittui 7.:nneksi.


title: Olavi Lampela

text: Olavi Lampela voitti kirjeshakin Suomen mestaruuden vuonna 1971. Kirjeshakin järjestyksessään 15. SM-turnaus käynnistyi 21. syyskuuta 1970. Alun perin se oli järjestyksessä 10. SM-turnaus, mutta nykyisin viisi epävirallista SM-turnausta tunnustetaan virallisiksi mestaruuskisoiksi. 15. SM-turnaukseen osallistui 12 pelaajaa: Lampelan lisäksi kisassa pelasivat Matti Uitto, Allan Kiviaho, Armas Björkvist, Günter Hesse, Erkki Aaltio, Veli-Matti Huuskonen, Arvo Kaasalainen, Matti Piuva, Göran Lågland, Olav Harald sekä Unto Venäläinen. Näistä Kiviaho (vuonna 1960), Piuva (1974) ja Venäläinen (1967) ovat lähishakissa saaneet shakkimestarin arvon.


title: Olavi Lampela

text: Vuoden 1972 SM-turnaus oli erittäin tiukka. Olavi Lampela keräsi yhtä paljon pisteitä kuin kisan voittaja, mutta jäi vertailulla 4. sijalle. Mestaruuden voitti Unto Venäläinen.


title: Jayna Hefford

text: Jayna Hefford (s. 14. toukokuuta 1977 Trenton, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa viisissä olympialaisissa ja voitti niissä neljä kultaa. Maailmanmestaruuskilpailuissa hän pelasi 12 kertaa ja voitti niissä seitsemän kultamitalia. Vuosien 2004 ja 2005 MM-kilpailuissa hänet valittiin turnauksen parhaaksi hyökkääjäksi. Kaikkiaan hän pelasi maajoukkueessa 267 ottelua ja teki niissä 157 maalia sekä keräsi kaikkiaan 291 tehopistettä.


title: Jayna Hefford

text: Hefford edusti seuratasolla Brampton Thunderia. Hänen kunniakseen jääkiekkoliiga CWHL on kaudesta 2015–2016 lähtien jakanut Jayna Hefford Trophyn pelaajien valitsemalle liigan arvokkaimmalle pelaajalle. Vuonna 2018 Hefford nimettiin Hockey Hall of Fameen.


title: Maeldun

text: Maeldun (myös Maeldúin tai Mael Dúin) on irlantilaiseen kansanperinteeseen kuuluvan immramm-tarinan ("matkakertomus") sankari. Tarinan nimi on "Immram Curaig Mael Dúin".


title: Maeldun

text: Maeldunin äiti oli nunna, jonka aransaarelainen ylimys Ailill raiskasi. Myöhemmin merirosvot surmasivat Ailillin. Maeldun päättää lähteä purjehdusmatkalle, kun druidi on neuvonut häntä etsimään isänsä surmaajan. Maeldun näkee tappajan ensimmäisellä saarella, jota hän ja matkakumppaninsa lähestyvät, mutta myrsky työntää heidät takaisin merelle. He viettävät merillä kolme vuotta ja seitsemän kuukautta. Matkallaan he kohtaavat monia ihmeitä, ja Maeldun vierailee 31 saarella.


title: Maeldun

text: Joillakin saarilla on outoja olentoja, yhdellä saarella esimerkiksi muurahaiset ovat varsan kokoisia. Toiset saaret taas ovat hyvin jäsentyneitä. Eräs saari on jakautunut mustaan ja valkeaan osaan, jossa kaikki valkoinen muuttuu mustaksi yhdellä puolella ja toisin päin. Eräällä toisella saarella aidat jakavat saaren aristokraattisen hierarkian perusteella. Naisten saarelta matkamiesten on vaikeaa päästä pois. Saaren kuningatar heitää lankakerän veneeseen, aina kun se on lähdössä, ja joka kerta kun he sieppaavat kerän, heidän on jäätävä saarelle kolmeksi kuukaudeksi. Viimein he katkaisevat kerän sieppaavan miehen käden poikki ja pääsevät pakoon. Toiseksi viimeisellä saarella Maeldun kumppaneineen kohtaa munkin, joka aikoinaan ryösti aarteet kirkoltaan ja vietiin kallioiselle saarelle. Siellä munkki kuitenkin saa kuin ihmeen kautta ruokaa. Munkki neuvoo Maeldunia tekemään sovinnon isänsä tappajan kanssa. Viimeinen saari onkin heidän näkemänsä ensimmäinen saari ja täällä sovitus tapahtuu.


title: Kaguya

text: SELENE (Selenelogical and Engineering Explorer), tunnettuna myös nimellä Kaguya, oli Japanin toinen kuuluotain, Hitenin jälkeen. Sen valmisti Institute of Space and Astronautical Science (ISAS) ja National Space Development Agency (NASDA), se laukaistiin syyskuun 14. 2007. Vuoden ja kahdeksan kuukauden jälkeen, se ohjattiin Kuun pinnalle kesäkuun 10. 2009.


title: Caroline Ouellette

text: Caroline Ouellette (s. 25. toukokuuta 1979 Montreal, Quebec) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa neljissä olympialaisissa ja voitti joka kerta kultaa. Maailmanmestaruuskilpailuissa hän pelasi 12 kertaa ja voitti niissä kuusi kultamitalia. Vuoden 2012 MM-kilpailuissa hän teki loppuottelussa mestaruuden Kanadalle tuoneen jatkoaikamaalin.


title: Caroline Ouellette

text: Ouellette edusti CWHL-liigassa Montreal Starsia, joka myöhemmin muutti nimekseen Montreal Canadiennes. Hänet valittiin liigan arvokkaimmaksi pelaajaksi vuosina 2009 ja 2011. Hänen joukkueensa voitti Clarkson Cupin vuosina 2009, 2011, 2012 ja 2017.


title: Péter Zwack

text: Péter Zwack (21. toukokuuta 1927, Budapest – 5. elokuuta 2012, Venturina Terme) oli unkarilainen liikemies ja diplomaatti. Hänet tunnetaan etenkin Unicum-merkkisen alkoholijuomatehtaan johtajana. Zwack oli Unkarin Yhdysvaltain suurlähettiläs vuosina 1990–1991.


title: Péter Zwack

text: Péter Zwack syntyi Budapestissä vuonna 1927. Zwackin suku on pyörittänyt Unicum-juoman tehdasta Budapestissä 1800-luvulta saakka. Toisen maailmansodan jälkeinen kommunistihallinto alkoi kansallistamaan maan yrityksiä ja Unicumia johtanutta Péter Zwackin isää János Zwackia vastaan langetettiin valtionpetostuomio. Koko perhettä uhkasi pakkotyöleirituomio.


title: Péter Zwack

text: János piilotti poikansa, Péterin, yhteen jugoslavialaiseen tavarajunaan, mutta itse hän ei enää päässyt kyytiin. Saavuttuaan Länsi-Jugoslaviaan nuori Péter joutui kävelemään Italian rajalle asti, mistä hän pääsi Triesteen. János lahjoi erään neuvostokuorma-autokuljettajan, joka suostui kuljettamaan hänet tyhjässä öljytynnyrissä pois Unkarista. Jánoksella ei ollut rahaa mukana, ainoastaan henkilöpaperit ja Unicumin resepti takin taskussa. János tapasi poikansa myöhemmin Italiassa ja ennen heidän muuttoa Yhdysvaltoihin, hän teki sopimuksen perheen italialaisen ystävän kanssa, että oikeaa Zwack Unicumia alettaisiin valmistaa Italiassa, mutta ainoastaan Zwackien toimittamilla yrteillä. Tästä lähtien oli kahdenlaista Unicumia: Unkarin valtion Unicum, sekä aito ja perinteinen Zwack Unicum.


title: Péter Zwack

text: Péter Zwack palasi vuonna 1970 Italiaan ja alkoi johtaa Zwack Unicumia.


title: Péter Zwack

text: 1980-luvun loppupuolella, sosialistisen ilmapiirin vapautuessaan Péter Zwack pääsi aloittamaan neuvottelut Unkarin valtion kanssa alkuperäisen Budapestissä sijaitsevan Unicum-tehtaan takaisinlunastamisesta. Kauppaan päästiin vuonna 1988 ja virallisesti 10. heinäkuuta 1989 Zwack Unicum Budapest -yhtiö jälleenperustettiin ja Unicumin valmistus palasi takaisin Unkariin. Tuolloin sen alkupääoma oli 60 miljoonaa forintia (siihen aikaan noin 1,7 miljoonaa markkaa), josta Unkarin valtio omisti 50 prosenttia ja Péter Zwack sekä Emil Underberg 50 prosenttia. Vuoteen 1990 asti sekä Unkarin valtion että Zwackin Unicumia oli saatavilla yhtäaikaisesti.


title: Péter Zwack

text: Péter Zwack nimettiin Unkarin Washingtonin-suurlähettilääksi vuonna 1990 ja tämän vuoksi hän joutui luopumaan Yhdysvaltain kansalaisuudestaan. Toimiessaan suurlähettiläänä hänelle myönnettiin George Washington -palkinto kahden maan suhteiden edistämisestä. Péter Zwack ajautui kuitenkin erimielisyyksiin silloisen Unkarin ulkoministerin Géza Jeszenszkyn kanssa ja vuonna 1991 hänet erotettiin tehtävästään.


title: Péter Zwack

text: Péter toimi 1994–1998 sekä vuonna 2002 kansanedustajana Unkarin parlamentissa.


title: Péter Zwack

text: Péter Zwack kuoli 85-vuotiaana Italiassa 5. elokuuta 2012.


title: Artina 29

text: Artina 29 on 1980-luvun lopussa ja 1990-luvulla valmistettu suomalainen purjevene. Sen on suunnitellut Hans Groop ja sitä valmisti Artekno Oy Kangasalla. Artekno Oy:ltä hankituista Artina 29 -veneen muoteista valmistettiin 1990-luvun puolivälin tienoilla Siuntiolaisen Swing Yachts Ltd Oy:n toimesta Swing 291 -purjevenettä, jota kutsutaan usein myös nimellä Artina 291.


title: Artina 29

text: Artina 29:n suunnittelun lähtökohtana oli luoda avomerikelpoinen, hyvin purjehtiva ja urheilullinen matka- ja perhevene. Veneen oli määrä tarjota mukavat lomanviettotilat neljälle henkilölle. Ensimmäiset piirustukset valmistuivat 1988. Artina 29 oli ensimmäinen Hans Groopin tietokoneavusteisesti suunnittelema vene.


title: Artina 29

text:
Swing/Artina 291 eroaa Artina 29:stä uimatason ja sisustan yksityiskohtien osalta. Swing 291:n uimataso suunniteltiin uudelleen ja se on tyylikkäästi porrastettu ja suurella ankkurikotelolla varustettu. Sisustaa on muotoiltu uudelleen pyöreämmillä yksityiskohdilla ja WC:n istuin on käännetty veneen kulkusuunnan mukaiseksi käytettävyyden parantamiseksi.
Artina 29:n tukeva runko on kerrosrakenteinen ja kevlarkuidulla vahvistettu. Veneen pohja on umpilaminaattia ja kyljissä on 15 mm balsakerrosrakenne. Veneen kansilaminaatin väliaineena on Divinycell -matto ja laipiot on laminoitu kiinni runkoon. Artina 29:n eväköli on valmistettu lyijystä, ja sen alaosassa on pienet siivekkeet vähentämässä kärkipyörrettä ja lisäämässä kölin oikaisuvoimaa. Kölin kiinnitys on hoidettu yhdeksällä 16mm haponkestävällä pultilla. Veneen peräsin on elliptinen ja sen edessä on skeg tukemassa peräsintä ja antamassa veneelle suuntavakautta. Pinnaohjaus kuului veneen vakiovarustukseen, mutta rattiohjaus voitiin asentaa lisävarusteena. Artina 29:n avotilaan mahtuu 6 henkilöä. Istuinlaatikon reunat ovat istuinmukavuuden kannalta matalahkot. Avotilan penkit, lattia sekä uimataso ovat teak-päällysteisiä.


title: Artina 29

text: Veneessä on makuupaikat viidelle aikuiselle ja yhdelle pienehkölle lapselle.


title: Artina 29

text: Vene-lehden testeissä niin Artina 29 kuin Artina/Swing 291 kuvataan mukavaksi ja helposti hallittavaksi veneeksi. Venettä kehutaan kettteräksi, vaikkakin hieman raskaan tuntuiseksi. Lateraalitasapainon mainitaan olevan erittäin hyvä.


title: Artina 29

text: Veneen LYS-luku on 1.12.


title: Artina 29

text: Kari Wilén: ""Uusi eurokoko. Artina29, Dehler 28, First 285, Gib´sea 282 ja Guyline 822"". Vene 2/1989


title: Artina 29

text: Kari Wilén ja Kamu Stråhlmann: ""Artina 291, Kesytetty eurovene"". Vene 6/1995


title: Artina 29

text: Kauhanen, Ilpo: ""Hans Groop, suomalainen venesuunnittelija - H-veneestä Kultapokaaliin"". Moreeni, Vantaa, 2012


title: Pakaslahti

text: Pakaslahti voi tarkoittaa:


title: Yannick Rathgeb

text: Yannick Rathgeb (s. 24. lokakuuta 1995 Langenthal, Sveitsi) on sveitsiläinen jääkiekkopuolustaja, joka pelaa NHL-joukkue New York Islandersin organisaatiossa. Hän pelannee lähinnä AHL-joukkue Bridgeport Sound Tigersissa. Rathgeb laukoo oikealta.


title: Yannick Rathgeb

text: Rathgeb on SC Langenthalin kasvatti. Hän oli seuran U15-junioreiden tehokkain puolustaja sekä kaudella 2008–2009 tehoilla 15+13=28 että kaudella 2009–2010 tehoilla 23+16=39. Kaudella 2010–2011 Rathgeb siirtyi SC Langnaun U17-junioreihin, joiden tehokkain puolustaja hän oli tehoilla 9+9=18. Kaudella 2011–2012 Rathgeb voitti tehoilla 23+14=37 koko Elite Novizenin puolustajien piste- ja maalipörssin. Kaudella 2012–2013 hän oli tehoilla 15+16=31 Langnaun paras maalintekijä Yannick-Lennart Albrechtin kanssa sekä joukkueen kolmanneksi paras pistemies. Rathgeb sijoittui koko Elite Junior A:n puolustajien pistepörssissä toiseksi edellään vain EHC Klotenin Joren Gähler.


title: Yannick Rathgeb

text: Maaliskuussa 2013 Rathgeb teki kaksivuotisen sopimuksen Sveitsin toiseksi korkeimmalla sarjatasolla National League B:ssä pelanneen kasvattajaseuransa SC Langenthalin kanssa. Hänen sopimukseensa sisältyi optio Kanadan junioriliigoihin siirtymisestä. OHL-joukkue Plymouth Whalers varasikin Rathgebin 113. pelaajana . Hän siirtyi joukkueeseen kaudeksi 2013–2014. Rathgebin tulokaskausi OHL:n runkosarjassa toi tehot 7+14=21. Hän oli Whalersin eniten maaleja tehnyt puolustaja Gianluca Curcuruton kanssa. Rathgebin kausi päättyi kuitenkin ensimmäiseen playoff-otteluun, kun hän sai kymmenen ottelun mittaisen pelikiellon taklattuaan Guelph Stormin Robby Fabbria huonosta kulmasta pään seudulle. Fabbri loukkaantui tilanteessa ja Rathgeb sai ottelurangaistuksen.


title: Yannick Rathgeb

text: Kaudeksi 2015–2016 Rathgeb palasi kotimaahansa ja siirtyi kaksivuotisella sopimuksella National League A:n Fribourg-Gottéroniin. Hän teki miesten pääsarjadebyyttinsä Mestarien liigassa 20. elokuuta 2015 suomalaista Rauman Lukkoa vastaan. Rathgeb keräsi ottelussa yhden syöttöpisteen oltuaan kakkossyöttäjänä Julien Sprungerin tekemään maaliin. NLA-debyyttinsä hän teki runkosarjan avauskierroksella 11. syyskuuta 2015 vieraissa HC Davosia vastaan. Rathgeb keräsi ottelusta teholukeman +1. NLA-uransa avausmaalin Rathgeb teki 2. lokakuuta 2015 EHC Bieliä vastaan. Hänen osumansa jäi Gottéronin 6–1-voittoon päättyneen ottelun ratkaisumaaliksi. Hän keräsi ottelusta teholukeman +2. Kaikkiaan Rathgebin tulokaskausi toi 50 runkosarjaottelussa tehot 9+18=27 ja viidessä playoff-ottelussa yhden syöttöpisteen. Hän sijoittui runkosarjassa koko NLA:n puolustajien maalipörssissä toiseksi edellään vain Lausanne HC:n Joël Genezzi ja puolustajien pistepörssissä kuudenneksi. Rathgeb valittiin liigan vuoden tulokkaaksi. CHL:ssä hän pelasi kaksi ottelua tehden kaksi syöttöpistettä. Rathgeb pelasi myös kaksi Sveitsin Cupin ottelua ilman tehopisteitä.


title: Yannick Rathgeb

text: Kesällä 2016 Rathgeb osallistui Chicago Blackhawksin kehitysleirille. Kaudella 2016–2017 hän oli tehoilla 11+23=34 Gottéronin tehokkain puolustaja ja kolmanneksi paras pistemies. Rathgeb sijoittui koko NLA:n puolustajien pistepörssissä kolmanneksi. Hän voitti myös liigan jäähypörssin 115 minuutillaan. Rathgeb oli Mestarien liigassa tehoilla 4+8=12 Gottéronin paras syöttäjä ja hän jakoi joukkueen sisäisen pistepörssin voiton Roman Červenkan kanssa. Rathgeb voitti myös liigan puolustajien pistepörssin sekä jakoi tehotilaston voiton Frölunda HC:n Joel Lundqvistin ja SC Bernin Beat Gerberin kanssa lukemalla +9. Joulukuussa 2016 hän teki Gottéronin kanssa kaksivuotisen jatkosopimuksen.


title: Yannick Rathgeb

text: Kaudella 2017–2018 Rathgeb oli Gottéronin tehokkain puolustaja tehoilla 8+20=28, joilla hän jakoi koko NLA:n puolustajien pistepörssin kahdeksannen sijan HC Ambrì-Piottan Nick Plastinon ja Genève-Servette HC:n Henrik Tömmernesin kanssa. Rathgebin kausi päättyi kuitenkin solisluumurtumaan helmikuussa 2018.


title: Yannick Rathgeb

text: Kesäkuussa 2018 Rathgeb teki kaksivuotisen ja kaksisuuntaisen NHL-sopimuksen New York Islandersin kanssa. Syksyn harjoitusleirin päätteeksi seura lähetti hänet AHL-joukkue Bridgeport Sound Tigersin vahvuuteen.


title: Yannick Rathgeb

text: Rathgeb pelasi alle 20-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Sveitsin kapteenina. Rathgeb pelasi myös alle 18-vuotiaiden MM-kilpailuissa vuonna 2013. Yhteensä hän on pelannut 20 nuorten ja 38 poikien maaottelua.


title: Yannick Rathgeb

text: Sveitsin A-maajoukkueessa Rathgeb on pelannut 12 ottelua tehopistein 1+2=3. Hän teki A-maajoukkuedebyyttinsä Slovakia Cupissa 12. helmikuuta 2016 Žilinassa Valko-Venäjää vastaan. Rathgeb merkittiin Sveitsin kakkospuolustajapariin Samuel Guerran viereen. Ensimmäisen A-maajoukkuemaalinsa hän teki Euro Hockey Challengessa 7. huhtikuuta 2016 Oskarshamnissa Ruotsia vastaan.


title: Yannick Rathgeb

text: Rathgebin eno Noël Guyaz pelasi omalla urallaan puolustajana pudotuspelit mukaan lukien yli 700 NLA-ottelua. Hän toimii nykyään Swiss Leaguessa SC Langenthalin urheilutoimenjohtajana ja apuvalmentajana.


title: Valtuustoaloite

text: Valtuustoaloite (kuntalaissa "valtuutetun aloite") on kunnanvaltuutetun tekemä aloite, joka esitetään kunnanvaltuuston kokouksessa.


title: Valtuustoaloite

text: Valtuustoaloitteiden käsittelystä ei säädetä kuntalaissa. Sen sijaan kuntalaki edellyttää, että kunnan hallintosäännössä on päätettävä, miten valtuutettujen aloitteet on käsiteltävä. Kunta voi siis rajoittaa valtuutettujen aloiteoikeutta.Kuntalaisen aloiteoikeus perustuu vahvemmin kuntalakiin, mutta kuntalaisaloitteenkin käsittelystä säädetään kunnan hallintosäännössä.


title: Valtuustoaloite

text: Kuntaliiton julkaisemassa hallintosäännön mallipohjassa suositellaan, että valtuustoaloite lähetetään kunnanhallituksen käsiteltäväksi. Asiasta voidaan käydä lähetekeskustelu valtuustossa. Kuntaliiton mallipohjassa myös esitetään, että kunnanhallituksen tulee vuosittain esittää luettelo valtuustoaloitteista, joita ei ole edellisen vuoden aikana käsitelty loppuun. Valtuusto voi todeta, mitkä aloitteista on käsitelty loppuun.


title: Grönstrand

text: Grönstrand voi tarkoittaa:


title: Carstens

text: Carstens voi tarkoittaa:


title: John E. Amos Power Plant

text: John E. Amos Power Plant on kivihiiltä käyttävä voimalaitos Putnamin piirikunnassa Yhdysvaltain Länsi-Virginiassa. Sen omistaa Appalachian Power, joka on American Electric Powerin tytäryhtiö. Sen kapasiteetti on 2 933MW.


title: John E. Amos Power Plant

text: AEP teki sopimuksen kansalaisjärjestöjen kanssa voimalan saasteiden vähentämisestä. Järjestöjen tekemän selvityksen mukaan AEP:n kolmen hiilivoimalan, joista yksi on John E. Amos Power Plant, läheisiin vesistöihin laskemat päästöt ylittivät Clean Water Act -lain maksimit. AEP lupasi laskea saastemäärät lain mukaiselle tasolle kesäkuun 2015 loppuun mennessä.


title: Tuvan kansantasavalta

text:
Tuvan kansantasavalta tai Tannu Tuvan kansantasavalta () oli osittain tunnustettu valtio entisen Venäjän keisarikunnan Tuvan protektoraatin alueella.
Neuvostoliitto ja Mongolia olivat ainoat valtiot, jotka tunnustivat Tuvan itsenäisyyden.


title: Tuvan kansantasavalta

text: Nykyään Tuva on osa Venäjää.


title: Tuvan kansantasavalta

text: Ennen kuin Venäjän keisarikunta liitti Tuvan itseensä, se oli osa Mongoliaa, joka taas oli osa Qing-dynastiaa.


title: Tuvan kansantasavalta

text: Venäjän vallankumouksen ajan kaaos antoi tuvalaisille mahdollisuuden julistaa maansa itsenäiseksi. 4 elokuuta 1921 bolševikit perustivat Tuvan kansantasavallan josta käytettiin nimeä Tannu Tuva vuoteen 1926 saakka.


title: Tuvan kansantasavalta

text: Pääkaupunki Khem-Beldir nimettiin uudelleen Kyzyliksi. Neuvostoliiton ja Mongolian kansantasavallan sopimus vuonna 1926 vahvisti valtion itsenäisyyden. Vaikka muut valtiot eivät tunnustaneet sen itsenäisyyttä, se näkyi Yhdysvalloissa valmistetuissa kartoissa ja karttapalloissa.


title: Tuvan kansantasavalta

text: Tuvan ensimmäinen pääministeri oli Donduk Kuular. Hän teki Buddhalaisuudesta valtion virallisen uskonnon ja yritti vähentää Venäjältä tulleiden uudisasukkaiden ja propagandan määrää. Neuvostoliitto huolestui muutoksista, ja vuonna 1929 Kuular pidätettiin ja teloitettiin Tuvan vallankaappauksen aikana.


title: Tuvan kansantasavalta

text: Vallankaappauksen jälkeen uusi hallitus yritti tuhota buddhalaisuuden ja shamanismin Tuvassa Stalinin rohkaisemana.


title: Tuvan kansantasavalta

text: On sanottu että Tuva liittyi Toiseen maailmansotaan Neuvostoliiton kanssa 22. tai 25. kesäkuuta 1941, mutta asiasta ei olla varmoja. Joka tapauksessa Tuvasta tulleet vapaaehtoiset auttoivat Neuvostoliittoa sodassa akselivaltoja vastaan.


title: Tuvan kansantasavalta

text: 11. lokakuuta 1944 Tuvan pienen kansanparlamentin pyynnön jälkeen Tuva liitettiin Neuvostoliittoon autonomisena alueena. Saltšak Toka sai Tuvan kommunistisen puolueen ensimmäisen sihteerin tittelin.


title: Tuvan kansantasavalta

text: Tuva oli autonominen tasavalta vuoden 1961 lokakuusta vuoteen 1992.


title: Marshall Ashmun Upson

text: Marshall Ashmun Upson (23. marraskuuta 1828 – 6. lokakuuta 1894) oli yhdysvaltalainen journalisti, postimestari ja kirjailija. Hän oli Pat Garrettin kirjan "An Authentic Life of Billy the Kid" (1882) pääasiallinen kirjoittaja.


title: Marshall Ashmun Upson

text: Marshall Ashmun Upson työskenteli reportterina muutamille newyorkilaisille sanomalehdille, hankki mainetta "Cincinnati Enquirer" -nimisessä lehdessä ja perusti "Leavenworth Heraldin". Sen jälkeen hän matkusti läntisten osavaltioiden läpi. Hän sai töitä Coloradossa, Utahissa, Kansasissa ja Intiaaniterritoriossa. Hän omisti pienen sanomalehden Missourissa ja osti osan "Mesilla Newsistä". Välillä hän työskenteli opettajana tai konttoristina. Vuonna 1876 Upson tutustui Van C. Smithiin, joka oli karjatilan omistaja ja uhkapeluri. Hän oli Smithin omistaman kaupan johtaja. Lopulta Upson toimi maanviljelijänä, postimestarina, rauhantuomarina ja julkisena notaarina.


title: Marshall Ashmun Upson

text: Lincolnin piirikunnan sodan (1878–1881) aikana ”Ash” Upson oli Roswellin postimestari. Hän tutustui Pat Garrettiin vuonna 1879 Roswellissa. Upson tunsi Billy the Kidin, vaikka tuskin kovin läheisesti. Garrett ampui Billy the Kidin heinäkuussa 1881, ja Upson muutti asumaan Garrettin karjatilalle elokuussa 1881.


title: Marshall Ashmun Upson

text: Garrett päätti kirjoittaa oman kertomuksen Billy the Kidistä ja pyysi Upsonia kirjansa haamukirjoittajaksi. Maalis- tai huhtikuussa 1882 ilmestyi Upsonin ja Garrettin yhteistyönä "An Authentic Life of Billy the Kid".


title: Marshall Ashmun Upson

text: Ash Upson kuoli Uvaldessa Garrettin tilalla lokakuussa 1894.


title: Johan Korsström

text: Ernst Johan Axel Göransson Korsström (7. lokakuuta 1938 Helsinki – 23. maaliskuuta 2018) oli suomalainen arkkitehti.


title: Johan Korsström

text: Korsström harjoitteli opiskeluaikanaan muun muassa Alvar Aallon arkkitehtitoimistossa 1961–1963 ja vuodesta 1963 alkaen hän työskenteli Ålander-Packalén-Korsströmin arkkitehtitoimistossa. Toimiston perustajia olivat arkkitehdit Per-Mauritz Ålander (s. 1928), Rurik Packalén (1929–2013) ja Karl-Erik Hagner (s. 1938). Johan Korrströmistä tuli toimiston osakas 1968. Toimisto teki suunnittelutöitä erityisesti Suomen ruotsinkielisille alueille. Toimisto suunnitteli muun muassa Inkoon kunnantalon (1977), Tuuliniityn koulun Espoossa (1989), Kemijärven kulttuurikeskuksen (1984) ja musiikkiopiston (1995), Espoonlahden hoitokodin (2003) ja useita päiväkoteja. Korsström toimi myös Porvoon vanhankaupungin neuvoa-antavana arkkitehtinä 1989–1990 ja 1992–1993.


title: Camphin-en-Pévèle

text: Camphin-en-Pévèle on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla noin 20 kilometriä Lillestä itään.


title: Camphin-en-Pévèle

text: Kunnan läpi kulkee polkupyöräkilpailu Pariisi–Roubaix reitti ja siihen kuuluvat kaksi mukulakivikatuosuutta. Kokonaan kunnan alueella kulkeva osuus tunnetaan nimillä "Pavé de Camphin-en-Pévèle" tai "Pavé de la Justice", sekä osittain kunnan alueella kulkeva osuus tunnetaan nimillä "Carrefour de l'Arbre" tai "Pavé de Luchin".


title: Camphin-en-Pévèle

text: Jalkapalloseura Lille OSC:lla on Camphin-en-Pévèlessä suurikokoinen harjoituskeskus Domaine de Luchin.


title: Sofia Streng

text: Sofia Kristina Streng (5. joulukuuta 1851 Helsinki – 18. lokakuuta 1938 Helsinki) oli suomalainen koulunjohtaja, nuorsuomalainen poliitikko ja Marttaliiton perustajajäsen. Streng työskenteli yli 40 vuotta Helsingissä opettajana ja koulunjohtajana ja toimi lukuisissa luottamustehtävissä. Hän oli taidehistorioitsija Edvard Richterin täti.


title: Sofia Streng

text: Streng syntyi Helsingissä, missä hänen isänsä Johan Herman Matinpoika Streng työskenteli raatimiehenä, neljännesmiehenä Tie- ja vesirakennushallituksessa ja myöhemmin kruunun rakennusmestarina. Sofia Strengin äiti Kristina Elisabet Torkel (Lolax, Ahlskog) (s. 1817) oli mennyt naimisiin Johan Strengin kanssa 7. maaliskuuta 1848 Helsingissä. Perheeseen oli syntynyt myös toinen tytär Johanna Elisabeth 17. syyskuuta 1849, mutta tämä oli kuollut isorokkoon jo 8. helmikuuta 1851 ennen Sofian syntymää.


title: Sofia Streng

text: Valmistuttuaan Joensuun Tyttökoulusta vuonna 1869 Streng toimi 1869–1870 koulussaan köyhien lasten opettajana, kunnes jatkoi opintojaan Jyväskylän seminaariiin. Seminaarista opettajaksi valmistumisen jälkeen vuonna 1874 hän palasi Joensuuhun opettamaan entiseen kouluunsa vuosiksi 1874–1879. Vuosiksi 1879–1880 hän siirtyi Uudenkirkon Kirkonkylän kansakoulun opettajaksi.


title: Sofia Streng

text: Syksyllä 1879 hänet valittiin Helsingin ylempäin suomalaisten kansakoulujen johtajaksi, jossa hän lopulta työskenteli vuodet 1880–1926. Streng työskenteli Helsingin kaupungin opetustoimessa yhteensä siis 46 vuotta, kunnes jäi eläkkeelle 74-vuotiaana keväällä 1926. Hän työskenteli lähes koko työuransa ajan Tehtaankadun koulun johtajana. Muutamia vuosia hän opetti myös H. Tavastjernan yksityisessä ruotsalaisessa tyttökoulussa sekä vuosina 1888–1906 yksityisessä Läroverket för gossar och flickor oppikoulussa. Työnsä ohella Streng toimi aktiivisesti myös Helsingin opettajien yhdistyksessä sen perustamisesta lähtien. Hän teki opintomatkoja Pohjoismaiden koulukokouksiin Ruotsiin, Norjaan ja Tanskaan sekä Saksaan ja Sveitsiin. Hänet valittiin edustamaan Helsingin kaupungin kansakoulujen opettajia myös kansakoulujen johtokuntaan vuosina 1902–1907 ja 1908–1910. Hän toimi myös kaupungin vaivaishoitohallituksessa.


title: Sofia Streng

text: Streng ei ollut mukana Marttajärjestön ensimmäisessä perustamiskokouksessa helmikuussa 1899, mutta tuli mukaan yhdistystä valmistelevaan komiteaan jo 30. maaliskuuta 1899. Vuonna 1900 Streng valittiin järjestön varapuheenjohtajaksi, Lucina Hagmanin toimiessa puheenjohtajana. Marttajärjestön puheenjohtajaksi hänet valittiin vuosina 1902-1903.


title: Sofia Streng

text: Streng oli Marttayhdistyksen ohella aktiivinen useissa muissakin järjestöissä. Hän toimi pitkään Suomalaisen Konkordia-liiton toiminnassa sen perustamisesta vuodesta 1885 lähtien. Hän oli mukana perustamassa myös Raajarikkoisten auttamisyhdistystä vuonna 1889 yhdessä Vera Hjeltin, Rosina Heikelin ja Cely Mechelinin kanssa.


title: Sofia Streng

text: Eläinsuojelusta kiinnostunut Streng toimi puheenjohtajana vuonna 1896 perustetussa Sylviayhdistyksessä, joka oli Zachris Topeliuksen aloitteesta perustettu lapsille suunnattu eläinsuojeluyhdistys. Streng oli myös vuonna 1901 perustetun Suomen Eläinsuojeluyhdistyksen jäsen.


title: Sofia Streng

text: Streng oli Nuorsuomalaisen puolueen ehdokkaana Oulun läänin pohjoisesta vaalipiiristä eduskuntavaaleissa 1907, 1908 ja 1913.


title: Sofia Streng

text: Vuoden 1907 vaalien tulos oli pettymys Suomen naisasianaisille, sillä uuteen 200-jäseniseen eduskuntaan valittiin vain 19 naista. Vaalitappion kokivat varsinkin Strengin puolueen naiset, sillä Nuorsuomalaisten 14 ehdokkaasta vain Lucina Hagman ja Alli Nissinen valittiin eduskuntaan. Valitsematta jäivät Strengin lisäksi muun muassa Maikki Friberg ja Tekla Hultin. Hagman ehdotti heti vuoden 1907 vaalien jälkeen poliittisesti sitoutumattoman Suomalaisen Naisliiton perustamista naisten yhteen liittämiseksi ja yhteiskunnallisten asioiden edistämiseksi. Myös Streng oli mukana perustamassa uutta järjestöä.


title: Civita di Bagnoregio

text: Civita di Bagnoregio on Bagnoregion kunnan frazione. Se sijaitsee Keski-Italiassa Lazion alueella Bolsenan järven ja Tiberin jokilaakson välissä. Etruskien perustama Civita tunnetaan myös kaupunkina, joka tekee kuolemaa, "La cittâ che muore".


title: Civita di Bagnoregio

text: Civita di Bagnoregio erottuu selkeästi ympäristöstään. Se on rakennettu 443 metriä korkealle kukkulalle Rio Torbidon ja Rio Chiaron eroosiolaaksoon Bagnoregion nykyisen keskustan itäpuolelle.


title: Civita di Bagnoregio

text: Etruskit perustivat Civita di Bagnoregion noin 500 vuotta eaa. Roomalaiset ottivat alueen hallintaansa 260-luvulla eaa., ja heidän valtakuntansa romahdettua alueen valloittivat gootit ja langobardit. Sittemmin frankkien kuningas Kaarle Suuri antoi Civitan Kirkkovaltiolle. Eroosio ja maanjäristykset heikensivät Civitan asuttavuutta, ja vuoden 1795 järistyksen jälkeen väestö muutti Rotaan, joka on Bagnoregion nykyinen keskus. 2010-luvulla Civitassa on asunut vakituisesti kymmenkunta ihmistä.


title: Civita di Bagnoregio

text: Civitan rakennuskanta periytyy lähinnä keskiajalta ja renessanssin kaudelta. Teologi Bonaventura syntyi Civitassa vuoden 1220 tienoilla.


title: Civita di Bagnoregio

text: I borghi più belli d'Italia -yhdistys on valinnut Civita di Bagnoregion yhdeksi Italian kauneimmista kylistä.


title: Civita di Bagnoregio

text: Civitassa on kuvattu useita televisio- ja elokuvatuotantoja, kuten Stenon ohjaama komedia "I due colonnelli" (1963). Suomalainen televisioelokuva "Lacrimosa" (2008) kuvattiin osittain Civitan maisemissa.


title: Ford Escort (Pohjois-Amerikka)

text: Ford Escort on Fordin vuosina 1980–2003 Pohjois-Amerikan markkinoille valmistama keskiluokan automalli, joka korvasi sikäläisillä markkinoilla Ford Pinton. Pohjoisamerikkalainen malli erosi Euroopassa myytävästä Escortista.


title: Ford Escort (Pohjois-Amerikka)

text: Mallin ensimmäinen sukupolvi esiteltiin syksyllä 1980. Se muistutti korin muotoilultaan eurooppalaista Escortia, mutta tekniikka oli näissä kahdessa mallissa erilaista. Escortin ylellisempi versio oli nimeltään Mercury Lynx, lisäksi mallin tekniikkaan perustui coupé-malli Ford EXP.


title: Ford Escort (Pohjois-Amerikka)

text: Toisen sukupolven malli esiteltiin vuonna 1990, ja se perustui Mazdan kehittämälle pohjalevylle. Uutena korimallina oli neliovinen sedan. Aasiassa ja Australaasiassa Escortia myytiin nimellä Ford Laser. Autoa myytiin jälleen myös ylellisempänä versiona Mercury Tracer -nimisenä.


title: Ford Escort (Pohjois-Amerikka)

text: Kolmannen sukupolven malli esiteltiin vuonna 1996. Ulkoisesti auto koki perusteellisen uudistumisen, mutta se perustui edelleen samalle pohjalevylle kuin edeltäjänsä. Hatchback-korimallit poistuivat valikoimasta.


title: Ford Escort (Pohjois-Amerikka)

text: Kolmannen sukupolven malliin perustuva kaksiovinen coupé-korinen Escort ZX2 esiteltiin vuonna 1997 korvaamaan Ford Probe. Mallin nimeksi tuli vuonna 2001 pelkkä Ford ZX2. Seuraavana vuonna auto koki kasvojenkohotuksen, jossa uudistettiin sen keulan ilmettä.


title: Mercury Lynx

text: Mercury Lynx on Mercuryn vuosina 1980–1987 valmistama keskiluokan automalli, joka korvasi Mercury Bobcatin. Se oli ylellisempi versio pohjoisamerikkalaisesta Ford Escortista, samaan tapaan kuin edeltäjä oli ollut Ford Pinton ylellisempi versio. Lynxin seuraajaksi tuli Mercury Tracer.


title: Tilapäinen valiokunta

text: Tilapäinen valiokunta on kunnanvaltuuston asettama tilapäinen toimielin, joka perustetaan erityisen asian käsittelyä varten.


title: Tilapäinen valiokunta

text: Kuntalaissa säädetään, että tilapäinen valiokunta valmistelee luottamushenkilöiden erottamista koskevan asian tai kunnanjohtajan erottamista taikka toisiin tehtäviin siirtämistä koskevan asian. Tilapäinen valiokunta voidaan myös asettaa hallinnon tarkastamista ja lausunnon antamista varten.


title: Tilapäinen valiokunta

text: Jos kunnanhallitusta ei saada päätösvaltaiseksi jäsenten ja varajäsenten esteellisyyksistä johtuen, on valtuuston asetettava tilapäinen valiokunta hoitamaan niitä asioita, joita kunnanhallitus ei pysty päättämään esteellisyyksien vuoksi.


title: Tilapäinen valiokunta

text: Tilapäisen valiokunnan asettamisesta päättää kunnanvaltuusto kunnanhallituksen esityksestä tai kun neljäsosa valtuutetuista sitä aloitteessa vaatii. Tilapäisen valiokunnan jäsenten on oltava valtuutettuja tai varavaltuutettuja. Tilapäisen valiokunnan toimikausi loppuu, kun asian käsittely päättyy kunnassa.


title: Mercury Tracer

text: Mercury Tracer on Mercuryn vuosina 1987–1999 Pohjois-Amerikan markkinoille valmistama keskiluokan automalli, joka korvasi Mercury Lynxin.


title: Mercury Tracer

text: Ensimmäisen sukupolven Tracer on ylellisempi versio Aasiassa ja Australaasiassa myydystä Ford Laserista, joka puolestaan perustuu Mazda 323 -malliin.


title: Mercury Tracer

text: Vuonna 1990 esitelty toisen sukupolven Tracer on pohjoisamerikkalaisen Ford Escortin ylellisempi sisarmalli. Autot perustuvat Mazdan kehittämälle pohjalevylle.


title: Mercury Tracer

text: Kolmannen sukupolven malli esiteltiin vuonna 1996. Ulkoisesti auto koki perusteellisen uudistumisen, mutta se perustui edelleen samalle pohjalevylle kuin edeltäjänsä.


title: Hem (Nord)

text: Hem on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Lillestä itään.


title: Hem (Nord)

text: Kunnan nähtävyyksiä on kappeli, "Chapelle Sainte-Thérèse-de-l'Enfant-Jésus et de la Sainte-Face". Kappelin suunnitteli sveitsiläinen arkkitehti Hermann Baur vuonna 1956 tekstiiliteollisuuden suurliikemiehen Philippe Leclercqin pyynnöstä. Kappeli sisältää Alfred Manessierin lasimaalauksia sekä useita muita nykytaiteen teoksia.


title: John Tunstall

text: John Henry Tunstall (6. maaliskuuta 1853 Lontoo – 18. helmikuuta 1878 Lincoln) oli brittiläissyntyinen yhdysvaltalainen kauppias ja karjatilallinen. Tunstallin murha helmikuussa 1878 käynnisti Lincolnin piirikunnan sodan New Mexicossa.


title: John Tunstall

text: John Tunstall syntyi Dalstonissa Hackneyn esikaupunkialueella Lontoossa. Hän työskenteli parissa yrityksessä Lontoossa, joista ensimmäisessä 15-vuotiaana. Kesällä 1869 hän teki kiertomatkan Eurooppaan.